UO ZZZCG: Programsko angažovanje za 560 nezaposlenih na šest mjeseci – ZZZCG\nUO ZZZCG: Programsko angažovanje za 560 nezaposlenih na šest mjeseci\nZavod za zapošljavanje Crne Gore realizovaće još dva programa „Osposobljavanje za samostalan rad“ i „Osposobljavanje za rad kod poslodavca“ u cilju povećanja zapošljivosti srednjoškolaca sa evidencije Zavoda – odlučio je Upravni odbor Zavoda, na sjednici, kojom je predsjedavala Hadži Vesna Vujošević.\nZavod će zaključiti ugovore sa 112 izabranih izvođača i započeti sprovođenje dva programa, za 560 nezaposlenih lica iz evidencije Zavoda. Za finansiranje ovih programa Upravni odbor Zavoda odobrio je ukupno 1.377.264,00 €, odnosno 688.632,00 €, po programu.\nProgrami će se realizovati u saradnji sa poslodavcima koji će sa nezaposlenim licima uključenim u programe zaključiti ugovore o radu, u trajanju od šest mjeseci.\nProgram „Osposobljavanje za samostalan rad“ ima za cilj povećanje zapošljivosti i zaposlenosti 280 nezaposlenih lica III i IV nivoa obrazovanja, bez radnog iskustva u području rada stečene kvalifikacije nivoa obrazovanja. Istovremeno, drugi Program „Osposobljavanje za rad kod poslodavca“ doprinijeće povećanju zapošljivosti i zaposlenosti 280 nezaposlenih lica čija znanja, vještine i kompetencije nijesu dovoljne za obavljanje poslova određenih radnih mjesta. Mjesečno učešće Zavoda u finansiranju ovih programa osposobljavanja je 409,90 €, po učesniku programa.\nProgrami će se realizovati u saradnji sa poslodavcima koji će sa nezaposlenim licima uključenim u program zaključiti ugovore o radu, u najkraćem trajanju od šest mjeseci. Očekivanja su da će oba programa učesnicima omogućiti sticanje znanja, vještina i kompetencija potrebnih za samostalno obavljanje poslova u stečenom nivou obrazovanja te da će poslodavci određeni broj angažovanih lica zadržati i po isteku programa.


Dan online - Srbija: - 2018-05-21\nSrbija - datum: 2018-05-20 NJEMAČKA ISPOSTAVLJA USLOVE SRBIJI ZA EU Kosovo i korupcija ključne prepreke\nPredsjednik Odbora za evropske poslove njemačkog Bundestaga Ginter Krihbaum izjavio je da Kosovo nije jedini izazov sa kojim se Srbija suočava na putu ka EU, istakavši da će pregovori sigurno trajati još nekoliko godina. Krihbaum je napomenuo da odnosi između Srbije i Kosova treba da budu potpuno normalizovani prije pristupanja EU, odnosno da jedino tako mogu da ostvare evropsku perspektivu. On je naveo i ostale izazove s kojim se Srbija suočava, a jednako su važni kao i Kosovo, a to su reforme u oblasti vladavine prava, nezavisnost pravosuđa, sloboda medija i borba protiv korupcije i organizovanog kriminala.\n-Dosad, na primjer, nije donesena nijedna presuda za korupciju na visokom nivou. To se mora i te kako promijeniti, poručio je Krihbaum.\nSrbija ne može u EU bez priznanja Kosova\nTraže ukidanje izvršitelja\nNezakonito isticanje zastave EU kraj srpske\nVesić novi gradonačelnik Beograda?\nStan prodala, pare nije dobila\nNATO bombe ubijaju na odloženo\nSmijenjen zbog hapšenja Đurića\nŠešelj kupio kuću u Hrtkovcima\nKosovo i korupcija ključne prepreke\nZa Srbiju bez GMO\nIza rešetaka kao „vrhovni gospodar tame“\nDačić bez pardona prema albanskim pokroviteljima\nNiko ne prijeti ni meni, a ni Srbiji\nZabrinuti zbog nerasvjetljavanja Ivanovićevog ubistva


Monday, 22.10.18 to Thursday, 25.10.18 - Banja Luka\nU Banjaluci je od 22. do 25. oktobra 2018. godine održana Škola demokratije za studente iz Bosne i Hercegovine, Crne Gore i Hrvatske, koju Friedrich-Ebert-Stiftung organizuje u saradnji sa Centrom za međunarodne studije iz Zagreba i Centrom za međunarodne odnose iz Banjaluke.\nZamisao ove škole u okviru regionalnog dijaloga Banjaluka-Zagreb je da se, osim sticanja novih i produbljivanja starih znanja u različitim oblastima, mladi iz okruženja druže i razmjenjuju znanja i iskustva, koja će pomoći širenju demokratije i razumijevanja na ovim prostorima, te razbijanju brojnih etničkih predrasuda i stereotipa.\nSlika: Yamen Heres\nU petodnevnom programu Škole mladi ljudi iz Banjaluke, Podgorice, Tuzle i Zagreba imali su priliku da sami osmisle radionicu budućnosti, koja se bavila pitanjima odlaska mladih ljudi iz regije u zemlje zapadne Evrope. Suočavanje s prošlošću i kultura sjećanja, sa posebnim osvrtom na pogled mladih ljudi na dešavanja u prošlosti i oblikovanja kolektivnih sjećanja, onih kritičkih koja će doprinijeti pomirenju i izgradnji međusobnog povjerenja bila su teme posebnog panela. U ovom panelu studenti su razgovarali sa političarima, profesorima i mladim kolegama.\nU kakvim uslovima danas rade novinari i mediji u Bosni i Hercegovini i okruženju bilo je centralno pitanje panela o slobodi medija u okviru Škole demokratije, u kojem su sudjelovali poznati novinari iz zemlje i susjedstva. Panelisti su zaključili da je medijska zajednica izložena sve većim pritiscima, te da su novinari sve češće meta napada, i da je sve to dovelo do lošeg stanja medijskih sloboda. Stanje medija i novinarstva u susjednoj Republici Hrvatskoj, koja je i članica Evropske unije, također je ocijenjeno lošim.


POSLEDNJA ŽELJA ANTIVAKSERKE - DA JOJ SE DECA VAKCINIŠU: Umrla Amerikanka koja nije želela da primi vakcinu\n20. 08. 2021. u 16:37\nMAJKA četvoro dece u Teksasu odbila je da se vakciniše protiv kovida-19, ali pošto je izgubila supruga i sama se zarazila korona virusom korona, njena poslednja želja bila je da joj se deca vakcinišu.\nLydia Rodrigez (42), učiteljica klavira, umrla je u ponedeljak, dve nedelje nakon što je njen suprug Lorens(49) podlegao virusu. NJena rođaka Doti DŽons rekla je lokalnoj televiziju da par nije verovao u vakcine.\nKad je Rodrigez promenila mišljenje, bilo je prekasno.\n- Pre nego što je intubirana, jedna od poslednjih stvari koje je izgovorila sestri bila je „Pobrinite se molim vas da mi se deca vakcinišu“ - rekla je DŽons. - Bila bi sada uz svoju decu da se zaštitila.\nPar je bio među desetinama miliona Amerikanaca koji još nisu primili nijednu dozu cepiva protiv virusa korona, dok se delta varijanta brzo širi u zemlji.\nSamo 59,6 odsto Amerikanaca koji zadovoljavaju uslove za imunizaciju, potpuno su vakcinisani jer se vladina masovna kampanja imunizacije suočava s otporom politički konzervativnih država poput Teksasa.\nAmerički zvaničnici ove nedelje odobrili su treću dozu cepiva za sve odrasle Amerikance. Treća doza biće dostupna krajem septembra.\nDŽons, medicinska sestra, rekla je da je pokušala da nagovori rođaku Rodrigez da se vakciniše, ali bezuspešno.\nOna je organizovala kampanju za pomoć deci umrlog para i odlučila da proširi tu priču u javnosti i uveri ljude da se imunizuju.\n- To se zaista događa u našoj porodici i to je istinita priča onoga što se može dogoditi - rekla je DŽons. - Ne pokušavam da zastrašim ljude, samo želim da shvate da je virus stvaran i da je delta varijanta brutalnija od svega što smo videli.\nU Teksasu, jednoj od najvećih američkih saveznih država, delta je dominantni soj virusa, a broj umrlih je naglo porastao, većinom među onima koji nisu vakcinisani.\nAmerika korona vakcina virus KOVID 19 kovid antivakseri\nBOGATI NAPRAVILI ZALIHE VAKCINA: Sve veći pritisak na zapadne zemlje da preusmere cepivo siromašnima\nBOGATE države suočavaju se sa sve većim pritiskom da podele, odnosno preusmere zalihe vakcina protiv kovida u područja i zemlje sa nižim prihodima, a nova analiza koju je sprovela londonska naučno analitička kompanija Airfinity ukazuje na to da će im do kraja godine verovatno biti na raspolaganju oko 1,2 milijarde dodatnih doza.\n13. 09. 2021. u 16:57\nU HRVATSKOJ PRVA TUŽBA ZBOG SMRTI OD KOVIDA 19: Porodica smatra da je bolnica kriva za zarazu\nU HRVATSKOJ je podnet prvi zahtev za odštetu, tačnije nagodbu sa bolnicom zbog smrti 84-godišnje žene od kovida-19 za koju porodica smatra da se zarazila u zdravstvenoj ustanovi.\n20. 08. 2021. u 10:27


Putujućom izložbom „Karavan za klimu” počeo Digitalni novembar – artkvart.rs\nPutujućom izložbom „Karavan za klimu” počeo Digitalni novembar\nArtkvart — 13/11/2020 dodaj komentar\nOvogodišnje izdanje manifestacije Digitalni novembar, u organizaciji Francuskog instituta u Srbiji, počelo je 12. novembra u galeriji Francuskog instituta u Beogradu putujućom izložbom „Karavan za klimu“, koja će trajati do 8. decembra.\nIzložba Karavan za klimu, foto: Kristina Simić\nProjekat „Karavan za klimu 3.0 : Mali korak za čoveka, veliki za prirodu – biodiverzitet i klimatske promene u Srbiji!” povezuje borbu protiv klimatskih promena i zaštitu biodiverziteta i ima za cilj podizanje svesti građana, a naročito o značaju upoznavanja i identifikovanja zaštićenih vrsta na teritoriji Srbije. Ovogodišnje izdanje obuhvata pedagošku izložbu koja predstavlja javnosti različite globalne posledice klimatskih promena, a upotpunjena je interaktivnim eksponatima i Kutkom za društvene mreže. Izložba se ove godine održava od 29. septembra do 8. decembra u četiri mesta – Nišu, Petnici, Svilajncu, i Beogradu. „Karavan za klimu“ je organizovao Francuski institut u saradnji sa Centrom za promociju nauke, uz podršku Delegacije Evropske unije i Kancelarije Programa Ujedinjenih Nacija za razvoj u Srbiji.\nBertran Mije, foto: Kristina Simić\nBertran Mije, ataše za saradnju Francuskog institutа, o izložbi je rekao: „Mi smo veoma ponosni na ovaj projekat, koji za cilj ima osvešćivanje uglavnom mladih, na teme koji se tiču održivog razvoja i očuvanja životne sredine. Budući da je ovo treća godina kako organizujemo projekat, nadamo se da će što više ljudi moći da vidi izložbu. Ponosni smo na to što izložba koju možete videti uživo postoji i u onlajn verziji, na sajtu karavanzaklimu.rs“. O glavnim klimatskim problemima na planeti, Mije je dodao: „Među glavnim problemima su nestanak vrsta i globalno otopljavanje, što utiče ne samo na životinjski svet, već i na nas kao ljude“.\nTanja Adnađević iz Centra za promociju nauke, pojasnila je da su autori izložbe saradnici ove institucije, te da je naročito značajno što su uspeli da prevedu izložbu u digitalni oblik. „Ideja je bila da predstavimo lokalne probleme i da se ljudi identifikuju s njima. Da predstavimo lokalne ugrožene vrste kojima možemo da pomognemo direktnim delovanjem“, zaključila je Adnađević.\nNeposredno nakon početka izložbe „Karavan za klimu“, ispred Kulturnog centra Beograda na Trgu Republike, predstavljen je projekat Wild immersion (U divljini) koji će obići 15 gradova u Srbiji. Ovaj virtualni rezervat prirode će biti dostupan posetiocima na pomenutoj lokaciji do 16. novembra, a od 17. do 27. novembra će biti izložen u Francuskom institutu, pre nego što nastavi srpsku turneju. Uz pomoć VR naočara posetioci će moći da se “teleportuju” u magični, ugroženi svet divljine, koji će ih podstaći na razmišljanje o neophodnosti očuvanja biodiverziteta Srbije.\nAmbasador Francuske u Srbiji, Žan Luj Falkoni, foto: Kristina Simić\nAmbasador Francuske u Srbiji, gospodin Žan Luj Falkoni, o ovom projektu je rekao: “Wild Immersion je, uz podršku Vlade Republike Srbije i Francuskog instituta, uspeo da širom Srbije snimi vrste koje postoje, a koje su u drugim delovima sveta nestale. Projekat se bavi veoma dinamičnim načinom održavanja i osvešćivanja publike o značaju zaštite biodiverziteta. Ovaj projekat je veoma važan jer nas je pandemija Covida naučila do koje mere je digitalno važno u našim životima, i koju ulogu ima. Cilj je i da osvestimo mlade ljude, ne samo u smislu problema koji postoje sa biodiverzitetom, već i u smislu opismenjavanja digitalnog, koji je veoma važan zanat za karijere i budućnost mladih ljudi“.\nGreguar Moason, predstavnik kompanije Wild immersion, naglasio je da u projektu koriste sve dostupne tehnike – snimanje u 360 stepeni, 3D, proširena realnost. „Prikazi koje smo snimili u Srbiji biće integrisani u animacije i namenjeni mladima, da bi shvatili do koje mere su sve ove teme važne“, dodao je on.\nBiljana Filipović Đušić, pomoćnica Ministra zaštite životne sredine, podsetila je na veoma razvijenu saradnju Srbije i Francuske na ovom polju. „Imamo i memorandum u oblasti zaštite životne sredine, koji je zvanični dokument i osnova za bilaterarnu saradnju. Francuska je jedan od najvećih donatora Srbiji u ovoj oblasti, bilo kroz finansijsku ili ekspertsku podršku u ovakvim projektima. Wild Immersion predstavlja veoma inovativno rešenje i potpuno novi koncept u informisanju svih generacija o značaju biodiverziteta“.\nDigitalni novembar je festival digitalnih kultura koji se odvija u 75 zemalja širom sveta, a ističe rad francuskih talenata koji stvaraju u digitalnoj sferi i promoviše međunarodnu saradnju sa stručnjacima iz celog sveta. Pored životne sredine, fokus ovogodišnjeg Digitalnog novembra u Srbiji biće i na predstavljanju kulturne baštine Francuske i Srbije, položaju žena u savremenom svetu, kao i video igrama.\nBertran Mije Digitalni novembar Francuski institut u Srbiji Izložba Karavan za klimu Wild immersion Žan Luj Falkoni


Ko je projektni menadžer - PMC Fakultet\nKo je projektni menadžer\nUopšteno gledano projektni menadžer je čovek zadužen da projekat dovede do završetka. On ne radi na izvođenju projekta, već vodi računa da se projekat završi na najbolji način. On rukovodi ekipom ljudi, čiji je zadatak da koordinacijom učesnika i vođenjem poslova dovedu projekat do završetka.\nProjektni menadžer je centralna figura projekta, osoba koja je zadužena i odgovorna za postizanje planiranih ciljeva projekta, znači za osiguranje da se efikasnim upravljanjem projekat realizuje sa planiranim resursima i troškovima, i u planiranom vremenu.\nTo je čovek koji neposredno rukovodi članovima projektnog tima. Njegov osnovni zadatak je koordinacija i usmeravanje aktivnosti velikog broja učesnika u realizaciji projekta i posebno u upravljanju realizacijom projekta, radi efikasnog završetka projekta. To je veoma kompleksno mesto koje podrazumeva veliki broj pojedinačnih zadataka.\nPre svega, projektni menadžer treba da radi na tome da se projekat završi, odnosno da se izvedu sve predviđene vrste radova i sve potrebne aktivnosti, da bi se projekat doveo do završetka. On treba da brine da se svi radovi i aktivnosti izvedu na najbolji način, u najkraćem vremenu i sa najmanjim troškovima, kako bi se i celokupan posao završio na najefikasniji način.\nProjektni menadžer treba da radi na povezivanju i koordinaciji svih učesnika u projektu. On treba da radi na povezivanju i rešavanju odnosa između investitora i izvođača, zatim između pojedinih izvođača i podizvođača, između članova projektnog tima i pojedinih izvođača i podizvođača, i na kraju između samih članova projektnog tima.\nProjektni menadžer je zadužen da održava opšti cilj projekta, odnosno da povezuje pojedinačne ciljeve pojedinačnih učesnika u realizaciji projekta. On mora da radi na tome da različiti ciljevi i interesi pojedinačnih učesnika na ugroze opšti cilj projekta. Projektni menadžer treba da radi na održanju projektovane tehnologije i projektovanog kvaliteta, odnosno treba da radi na održanju projektovanog nivoa svih karakteristika projekta. Pri tome mora da obezbedi da pojedini izvođači i podizvođači ne idu ispod projektovanog nivoa radi smanjenja troškova, a takođe mora da obuzda zahteve investitora za poboljšanjem projektnih karakteristika, bez povećanja budžeta.\nU upravljanju realizacijom projekta projektni menadžer ima nekoliko veoma značajnih uloga koje mora valjano da obavi kako bi se celokupan projekat završio na željeni način.\nZa projektnog menadžera se sasvim opravdano kaže da ima centralnu poziciju u projektu, oko koje se nalaze ostali učesnici u projektu.\nProjektni menadžer ima ulogu i mogućnost da povezuje i integriše napore članova projektnog tima i drugih učesnika na projektu u cilju efikasnog završetka projekta.\nProjektni menadžer ima i veoma značajnu ulogu komunikatora u povezivanju svih učesnika u projektu. Pošto predstavlja središno komunikaciono mesto u projektu, on mora da pronađe način da prenese i distribuira različite informacije zainteresovanim učesnicima.\nObzirom da je jedan od osnovnih zadataka projektnog menadžera i vođenje projektnog tima, on ima i veoma značajnu ulogu vođe tima. On organizuje, usmerava i usklađuje rad članova projektnog tima, rešava probleme i konflikte, i daje zadatke i direktive, sve u cilju efikasnog završetka projekta.\nKao odgovorno lice zaduženo da se projekat efikasno dovede do kraja, projektni menadžer donosi veliki broj odluka u toku realizacije projekta. Odluke se odnose na sve aspekte realizacije projekta i vezane su za realizaciju pojedinih aktivnosti na projektu, obezbeđenje i trošenje resursa, trošenje finansijskih sredstava, koordinaciju i usmeravanje rada članova projektnog tima, izradu i distribuciju potrebnih izveštaja, itd.\nProjektni menadžer mora da bude i kreator atmosfere među članovima projektnog tima i učesnicima na projektu, koja će da doprinese efikasnoj realizaciji projekta. On treba da vrši takvo vođenje i koordinaciju rada na projektu koja će da doprinese stvaranju atmosfere zainteresovanosti i podrške projektu.


NSinfo: Nisu predviđena nikakva novčana sredstva za izgradnju garaže kod muzeja\nNisu predviđena nikakva novčana sredstva za izgradnju garaže kod muzeja\nGradska uprava za saobraćaj i puteve prošle godine je pokrenula proceduru za izgradnju parking garaže između dva muzeja: Vojvodine i Savremene umetnosti\nMeđutim, sve je ostalo samo na tome - parkinga još nema.\nGrađanska inicijativa za očuvanje zelene površine, koja se protivi toj ideji aktivna je od 2015, a te godine peticiju protiv garaže potpisalo je 3.000 građana.\nOd juna 2015. između dva muzeja parkinga i dalje nema, a primedbe Građanske inicijative za očuvanje zelene površine ostale su bez odgovora. Oni su, naime podneli 70 primedaba na Plan generalne regulacije i na Strategiju održivog razvoja grada, u kojima se pominje garaža između dva muzeja, ali reakcija, kako kažu, nije bilo, prenosi RTV.\nU poslednjem dokumentu koji je na javnom uvidu garaža postoji u tabelarnom prikazu, ali ne i u grafičkom, tvrde u Inicijativi.\n"Kada uporedite s tim grafičkim prikazom ispostavlja se da to nije na ovim parcelama, nego da se radi o blokovskoj garaži koja je u Dušana Vasiljeva, Žarka Vasiljevića i Stevana Milovanova gde su se građani takođe bunili", kaže Marijana Mutavčić iz Građanske inicijative za očuvanje zelene površine.\nOno što sledi jeste sastanak direktora Urbanizma i Građanske inicijative, na kojem bi, kako kaže Mutavčićeva, razjasnili šta se sve dešavalo prošle godine, ali i kakav je stav urbanista po pitanju sporne površine.\nJavno komunalno preduzeće "Parking servis" najavilo je prošle godine da bi se mogla postaviti montažna garaža, ali je sve ostalo na rečima.\nU Parking servisu kažu za RTV da oni ne mogu da odgovore na pitanje zašto se još uvek nije počelo da izgradnjom garaže, jer su oni pod ingerencijom Gradske uprave za saobraćaj i puteve koja im još uvek nije izdala niti instrukcije, niti naloge.\nU Parking servisu, takođe, kažu da u njihovom godišnjem planu nisu predviđena nikakva novčana sredstva za izgradnju garaže.\nPodsetimo, pomenuta površina deo je zaštićene okoline kompleksa Muzeja i Arhiva Vojvodine, a Zavodu za zaštitu spomenika kulture dao je pozitivno mišljenje za izgradnju javne garaže na tom prostoru, pod uslovom da se ne ugrožava bezbednost spomenika kulture.\n... centar, muzej, Novi Sad, park, parking


To je predlog koji će Pokret obnove Kraljevine Srbije uputiti Narodnoj skupštini kroz izmene Zakona o radu. Navodno, kada se izračunaju sve pauze za cigarete, nepušači tokom jedne godine rade čak 6 dana više od pušača.\n20.01.2020. - 10:30h\nŠta pokazuju primeri iz Velike Britanije i Japana na koje se poziva Pokret, treba li efikasnost na radu da se meri minutima pauze, jesu li pušači diskriminisani?\n"Vrlo interesantno da je ova ideja ponikla iz najrazvijenijih zemalja u svetu - Velikoj Britaniji i Japanu. Ipak su došli do zaključka da bi pozitivna afirmacija učinila dobro ne samo svojim zaposlenima već bi učinili jedno opšte dobro", rekao je gostujući u "Jutru" na TV Prva Dragan Milivojević, član Predsedništva Pokreta obnove Kraljevine Srbije.\nOvo nije, kako je naveo nije zakonska obaveza, već podsticajna mera koja podstiče zdravlje ljudi.


Реконструкција терена са вештачком травом у Великом парку – Grad Užice\nRadovi na sportskom igralištu u Velikom parku su počeli pre deset dana, a u narednim danima biće postavljena veštačka trava, zamenjena ograda i rasveta i završiće se iscrtavanje budućeg fudbalskog igrališta.\nZamenik gradonačelnika Užica Dragoljub Stojadinović obišao je danas radove u Velikom parku i tom prilikom rekao:\n„Prioritet novog gradskog rukovodstva je ulaganje u sport, pre svega u sportsku infrastrukturu. Potpuno smo svesni velikog uticaja koji sport ima na zdravlje naših sugrađana. Pored toga, svaki novi teren, svaki novi košarkaški obruč, svaka nova atletska staza, mesta su gde se rađaju novi šampioni. Na mestu gde se danas nalazimo naši sugrađani dobiće na upotrebu potpuno rekonstruisani teren sa veštačkom travom u koji je Ministarstvo omladine i sporta uložilo oko 3 miliona dinara.“\nStojadinović je naveo da se sredstvima Ministarstva omladine i sporta trenutno finansira i izgradnja još dva igrališta, jedno u Sevojnu i drugo na Gradskoj plaži.\nZamenik gradonačelnika je podsetio i da će nova sportska hala u Sevojnu, u koju je Ministarstvom prosvete, nauke i tehnološkog razvoja uložilo 480 hiljada evra, biti završena do kraja godine, ali i da će dugo očekivana sprotska hala u Krčagovu, koja je finansirana od strane Ministarstva omladine i sporta, takođe biti uskoro završena.\n„Pored ulaganja u školski, rekreativni, masovni sport, Grad podržava i sportske klubove. Tako je prošle nedelje u hali u Velikom parku instaliran najsavremeniji semafor, koji je bio preduslov da se Košarkaški klub Sloboda takmiki u ABA 2 ligi. Užice je rodilo mnogo šampiona, sa povećanjem kapaciteta i sa rekonstrukcijama koje radimo, nadamo se da će šampiona biti više“ – rekao je Stojadinović.\nDirektor JP Užice razvoj Nikola Maksimović istakao je da je u prethodnim godinama urađeno kompletno saniranje sportskih terena u Velikom parku i da se jedini preostali teren sada rekonstruiše.\n„Ideja nam je da u nekom narednom periodu pripremimo projekat za još jedno dečije izgralište, kao i da iza ovog sportskog igrališta uradimo projekat skejt parka, kakvog nema u gradu. Na taj način bi upotpunili sadržaj u Velikom Parku.“


Šef Maruti Suzukija smatra da Indija ima potencijal da nadmaši konkurentnost Kine - Auto Republika\nIndija poseduje potencijal da nadmaši Kinu kao odredište koje konstruktorima nudi najniže troškove za proizvodnju, posebno ako se uspostavi saradnja između vlasti azijske države i predstavnika automobilske industrije, tvrdi predsednik kompanije Maruti Suzuki India RC Bargava.\nBargava je takođe izjavio da bi vlada trebalo da se usredsredi na jačanje konkurentnosti indijske industrije.\n„Indija posduje sposobnost da se nametne kao zemlja koja nudi mogućnost organizacije proizvodnje uz niže inherentne troškove, u odnosu na Kinu, ali to važi samo uz saradnju predstavnika iz privrede i iz vlade,“ rekao je Bargava.\nSvoje misli i ideje na temu kako učiniti Indiju svetskim liderom u oblasti konkurentnosti, čelnik Marutija je iznosio na Sveindijskoj asocijaciji uprave (All India Management Association – AIMA).\nBargava je naglasio da veruje da bi cilj vladinih politika usmerenih na jačanje indijske pozicije za dobru investicionu destinaciju, trebalo da bude usmeren na stvaranje uslova za najveće moguće sniženje troškova, uz istovremeno obezbeđenje predispozicija za generisanje najboljeg svetskog kvaliteta izrade.\n„Što više indijske robe budemo u stanju da prodamo, to će više radnih mesta biti otvoreno u našoj privredi,“ veleumno je zapazio on.\nBargava je zaključio da je važnost otvaranja novih radnih mesta u celoj privredi impozantna i da je od presudnog uticaja na rast ekonomije generalno. Istovremeno, on je kritikovao savezne države Indije koje su stimulisale zaposlenje ljudi samo iz konkretnih regija, što je ocenio netržišnim ponašanjem.\nČelnik Maruti Suzukija je naglasio i da je za postizanje globalne kompetitivnosti od vitalnog interesa uspostavljanje odgovarajućih lanaca nabavke, kao i da je krucijalno da menadžeri i ulagači (akcionari) radničku klasu tretiraju kao partnere, a ne kao bića niže vrste. U prevodu, njegov je stav da bi radnici trebalo da dobiju šansu da rastu i prosperiraju, zajedno s procvatom kompanije u kojoj su zaposleni.\ntags: Bhargawa indijsko tržište maruti suzuki najniži troškovi poslovanja\nprevious Morris JE želi da spoji klasičan stil i modernu električnu tehnologiju\nnext Još se oči nisu navikle na BMW X7 a već se najavljuje skora restilizacija


Socijaldemokratska stranka : strana 2 : Južne vesti\nDeo leskovačke opozicije bojkotuje rad lokalnog parlamenta\n10:54, 20. 2. 2019.\nZbog toga što je “sve postalo farsa”, ali i zato što su građani na protestima zahtevali da opozicija bojkotuje Skupštinska zasedanja, odbornici Demokratske stranke i Dveri ubuduće neće učestvovati u radu lokalnog parlamenta . Današnje zasedanje napustili su odbornici grupe “Za Leskovac zajedno”, dok odbornici Jedinstvene Srbije, koji na lokalu nastupaju na strani opozicije, zasad neće bojkotovati rad Skupštine.\nUsvojen novi poslovnik leskovačke Skupštine\n14:03, 16. 1. 2019.\nNeke od novina novog poslovnika leskovačke skupštine jesu uvođenje elektornskog parlamenta, a umesto dosadašnjih 5 minuta, odbornici će pojedinačno imati po 3 minuta za diskusiju po tački dnevnog reda. Opozicija i dalje smatra da je poslovnik loš i da guši demokratske principe, dok je za odbornike vladajuće većine dobar.\nPovučen predlog novog poslovnika leskovačke Skupštine\n13:24, 26. 12. 2018.\nNakon dvočasovne rasprave o tome da li je novi poslovnik urađen kako treba, odbornici leskovačke Skupštine izglasali su da ovaj predlog ipak povuku sa dnevnog reda današnje sednice. O novom poslovniku odbornici će raspravljati na narednoj sednici lokalnog parlamenta.\nNovi poslovnik leskovačke Skupštine - vlast bez komentara, opozicija kritikuje\n14:50, 25. 12. 2018.\nLeskovački parlament diskutovaće u sredu o nacrtu novog poslovnika, a jedna od novina je i da će, umesto dosadašnjih 5 minuta po odborniku za diskusiju po tački dnevnog reda, odbornici imati 3 minuta. Opozicija smatra da se donošenjem novog poslovnika u lokalnom parlamentu neće čuti, ali i da je ceo postupak nezakonit i netransparentan, dok vlast odbija da bilo šta komentariše pre sutrašnje sednice.\n09:32, 15. 12. 2018.\nO odluci Vlade Kosova da formira vojsku na toj teritoriji raspravljalo se i u leskovačkom parlamentu. Odbornik opozicione grupe “Za Leskovac zajedno” Nenad Zdravković izrazio je bojazan da će Albanci krenuti da “podižu” kuće u Oruglici, leskovačkom selu koje se nalazi u blizini administrativne granice, i da je Leskovac sledeći, na šta je gradonačelnik Goran Cvetanović izjavio da Albanci već kupuju parcele u blizini Lebana kako bi gradili džamije.\nVranjska opozicija prikuplja potpise za smenu vlasti\n10:46, 19. 6. 2018.\nGradski odbori Demokratske stranke, Pokreta Dosta je bilo, Dveri, Narodne stranke, Pokreta slobodnih građana i Socijaldemokratske stranke u Vranju, u subotu 16. juna, počeli su kampanju prikupljanja potpisa građana za smenu lokalne vlasti. Istovremeno, u centru Vranja, svoj štand postavili su i naprednjaci koji su se uglavnom slikali i delili reklamni materijal retkim prolaznicima.\nVranjska opozicija ujedinjena u kritici: Nijedno ispunjeno obećanje vlasti\n09:26, 4. 6. 2018.\nNe samo u kritici, već i u predlozima za rešavanje rastućih problema, vranjska opozicija odlučila je da zajednički "deluje" kako bi, navode, pokazali da postoji alternativa i da bi oslobodili "čak i simpatizere vladajućih stranaka" straha od iznošenja mišljenja i političkog delovanja.\nVranjska opozicija traži privremenu upravu i vanredne izbore\n10:25, 15. 5. 2018.\n13:57, 20. 4. 2018.\nZbog toga što su želeli da građanima Leskovca pošalju poruku da se ne kriju iza imena centralizovanih stranaka, već da su pojedinci koji zastupaju sve građane, odbornička grupa Socijaldemokratske stranke u Leskovcu promenila je svoj naziv u "Za Leskovac - ZAJEDNO".\nOpozicija u Leskovcu ponovo napustila skupštinsko zasedanje\n18:26, 19. 4. 2018.\nPopodnevno zasedanje Skupštine grada Leskovca proći će bez odbornika opozicije. Oni su zbog spajanja tačaka dnevnog reda o kojima, kako kažu, neće moći na adekvatan način da diskutuju, napustili sednicu.\nAvioni nadletali Preševsku dolinu, opozicija negodovala\n09:59, 29. 3. 2018.\nBorbeni avioni Vojske Srbije u brišućem letu grmeli su iznad Preševa i Bujanovca, a dok iz Ministarstva odbrane kažu da je reč o redovnim letačkim aktivnostima, lider opozicione Socijaldemokratske stranke Boris Tadić, kaže da upotrebu aviona iznad Preševa, nakon nedavnih događaja na Kosovu, može narediti samo neodgovoran čovek.\nDRI podneo krivične prijave protiv 18 funkcionera u Leskovcu\n10:32, 31. 5. 2017.\nNakon što su državni revizori proverili kako su gradske vlasti Leskovca u 2015. trošile novac građana i nedavno o tome objavili detaljan izveštaj, protiv 18 lokalnih funkcionera su podneli krivične prijave, a protiv 18 prekršajne. Ipak, zasad nisu poznata imena "okrivljenih".\nAndonov: Ostavka zbog obnovljene ljubavi SPS-a i SNS-a u Vranju\n16:14, 21. 3. 2017.\nZamenik gradonačelnika Vranja dr Igor Andonov (SDS) podneće u sredu zvanično Skupštini grada ostavku, potvrdio je sam Andonov za Južne vesti, obrazlažući svoju odluku ličnim činom, ali i nezadovoljstvom "obnovljene ljubavi" na relaciji SNS - SPS.\nU Vranju dogovoren novi politički blok\n16:24, 10. 2. 2017.\nNakon što su dan ranije u Vranju utvrđena programska načela, u Kragujevcu je u petak formiran novi politički blok "Savez za jaku Srbiju" koga čine uglavnom članovi raspuštenih odbora Tadićevog SDS-a, ali i unije nezavisnih pokreta, grupe građana i pojedinci koji će na lokalnom nivou delovati samostalno.\nČlanovi i odbornici prokupačkog SDS napustili stranku\n15:24, 5. 12. 2016.\nTridesetak sada već bivših članova Socijaldemokratske stranke u Prokuplju, među kojima i sva 3 odbornika koji su predstavljali stranku u lokalnom parlamentu, nezadovoljni odnosom centrale, formirali su Grupu građana “Pristojno Prokuplje” i nadalje će, kako kažu, delovati samostalno.


Iz Srbije podrška očuvanju institucionalnog okvira Srpske – Zvornik Danas\nNaslovna/izbor urednika/Iz Srbije podrška očuvanju institucionalnog okvira Srpske\nBANJALUKA – Potpredsjednik Narodne skupštine Republike Srpske Nenad Stevandić istakao je da su ljudi iz Republike Srpske koji su predstavnici privrednog, ekonomskog i političkog života u Srbiji, zabrinuti zbog situacije u Srpskoj i žele da daju podršku očuvanju jedinstva, zajedništva i institucionalnog okvira Srpske.\nGovoreći o jučerašnjem sastanku sa uglednim ličnostima iz Srpske u Srbiji, Stevandić je naveo da oni razumiju da je Srpska stvorena u veoma teškim istorijskim okolnostima kada je Rusija bila slaba, Srbija izolovana, kada su Srpsku napadali NATO, komšije Bošnjaci, Hrvati, pa i mudžahedini, ali da su jedinstvo i vjera u svoju državu i institucije doveli do toga da svi koji su bili protiv Srpske potpišu Dejtonski sporazum.\n„Danas, kada nismo tako jedinstveni, naš opstanak može da bude problematičan zato što trenutno postoje ljudi koji nemaju vjere u svoje institucije, ne vole predsjednika i Vladu i pokušavaju da virus podjela iz Srpske prošire u Srbiji“, rekao je Stevandić za Radio-televiziju Republike Srpske.\nOn je dodao da u Srbiji ljudi razumiju da narod nije podijeljen, da je sav narod za Republiku Srpsku, da postoji jedinstvo naroda i institucija i da niko neće moći da destabilizuje Srpsku.\n„Ta podjela je zahvatila samo neke političke elite i njen uzrok je nesnalaženje u Sarajevu, podilaženje međunarodnim faktorima i slijepo upadanje u projekcije federalnih političkih partnera, odnosno bošnjačke političke elite“, rekao je Stevandić.\nStevandić je naveo da se u Beogradu uvjerio da „neke kolege iz SzP-a svoj posao temelje na tome da stalno problematizuju svoju vladu i predsjednika i da to prenesu u Srbiju“.\nOn je dodao da u tome ne da nisu uspjeli, nego je Srbija još više uz Republiku Srpsku.\n„Logično je da mi imamo političke razlike, o kojima možemo demokratski da raspravljamo u institucijama Srpske. Ali, stalno problematizovati institucije i lidere u Srpskoj, raditi to u stranim ambasadama, pred međunarodnim faktorima, u federalnim medijima i na kraju u Srbiju, težak je i potpuno nepotreban promašaj i samo im je nanio štetu“, zaključio je Stevandić.\nnenad stevandic srbija\nUmjetnici proglašeni ruskim specijalcima


Vesti online / Scena / Šoubiznis / Šokantan snimak Bebi Dol isplivao u javnost\nBebi Dol sinoć je ušla u rijaliti "Zadruga", a pre toga gostovala je u studiju, gde je komentarisala učesnike rijalitija.\nDa li Bebi Dol ima jedan nastup u emisiji a da se ponaša u skladu sa svojim godinama?\nMeđutim, ono što su mnogi primetili na snimku koji je osvanuo na Tviteru jeste muzičarkino ponašanje.\nBebi Dol se jedva razumela dok je pričala, a vi pogledajte snimak koji kruži internetom, pa procenite o čemu je reč.\ndfiugdgd vec je volim iako je nista ne razumem\nRIJALITI Pomenuli su joj Ćazima, a onda je počela da urla, psovke letele na sve strane!\nRIJALITI Zoran Marjanović ovo nije očekivao, rasplakao se u Zadruzi\nRIJALITI Zadrugarke o Bebi Dol: Bila je zvezdetina, sad je niko i ništa!


Dikić (DS): Ponoš je dobar predsednički kandidat, pobunio sam se zboga načina kako je to …\nBeta 27. januara 2022. 15:20\nČlan Glavnog odbora Demokratske stranke (DS) Aleksandar Dikić izjavio je danas da odluku da li će ta stranka podržati Zdravka Ponoša kao predsedničkog kandidata donosi taj Odbor, kao i da se „upravo održavaju sastanci najviših organa stranke po regionima i verujem da će ta odluka biti ubrzo doneta“.\n„Moj stav je sledeći – Zdravko Ponoš je veoma dobar predsednički kandidat i kada on to i formalno bude postao ja ću sve svoje potencijale upotrebiti da dobije što više glasova i, ako Bog da, pobedi Aleksandra Vučića“, rekao je Dikić za agenciju Beta, koji je u autorskom tekstu za list Danas, objavljenom u ponedeljak, komentarisao predlaganje Ponoša kao predsedničkog kandidata, što je učinila Stranka slobode i pravde.\n„Da ne bude dileme“, naveo je, on se nije pobunio zbog kandidovanja Zdravka Ponoša, već, kako je naglasio, „zbog načina na koji je to uradjeno“.\n„Nijedan kandidat, pa ni gospodin Ponoš, ne može pobediti bez jedinstva opozicije koje se mora manifestovati pri donošenju svih važnih odluka. Narodu je dosta svadja, podmetanja, ličnih netrpeljivosti i bolesnih ambicija opozicionih lidera“, ukazao je Dikić.\nDikić je podsetio da godinama piše i poziva na „ujedinjenje svih opozicionih snaga protiv ovog štetočinskog režima koji nas gura u ambis“.\n„Zato na mene, a verujem i na širu javnost, razočaravajuće deluju sitnosopstveničke razmirice unutar opozicije i to par meseci pred sudbonosne izbore“, konstatovao je Dikić.\nKako je rekao, „iskreno, koliko strepim zbog izbornih rezultata, toliko se plašim i naše pobede, jer su izgleda danas odnosi u opoziciji gori nego u nekadašnjoj Demokratskoj opoziciji Srbije (DOS)“.\n„DOS se posle osvajanja vlasti raspao posle godinu i po dana, plašim se da bi ovakav Savez, ukoliko osvoji vlast, trajao mnogo kraće, a pred njim je puno više izazova nego pre 22 godine. Ovakav stepen zatrovanosti, devastacije i duhovnog siromaštva nismo imali u svojoj istoriji i potrebna je nacionalna katarza da bismo se oporavili“, poručio je Dikić.\nGovoreći o njegovom tekstu objavljenom u ponedeljak u listu Danas, čije su izvode preuzeli mnogi mediji, Dikić je rekao da je iznenadjen snažnom reakcijom javnosti na tekst „koji je bio kombinacija iskazivanja političkog stava i iskrenog emotivnog pražnjenja“.\n„Reakcije su različite. Vrh stranke je reagovao negativno, dok su po dubini članovi upućivali poruke podrške. Ni u kom slučaju nisam želeo da naštetim stranci, već da ukažem na nekorektne poteze naših koalicionih partnera, što sam i ranije činio“, rekao je Dikić.\nLutovac je juče kazao da su Politički savet, Gradjanski klub i predsedništvo DS doneli odluku da se podrži Ponoš, ali da je potrebno da stav donesu i ostali organi stranke.\nDikić je, u autorskom tekstu za list Danas, ocenio je da je „metodologijom svršenog čina stranka koja – iz nepoznatih razloga – pretenduje da bude predvodnik opozicije predložila Zdravka Ponoša za predsedničkog kandidata“.\n„Bez prethodnog dogovora, bez jasnih meritornih parametara, bez serije sastanaka na široj osnovi koalicionih partnera, istrčavanje sa ovakvim predlogom samo je još jedan dokaz da sukobi unutar opozicije još uvek nisu prevaziđeni i da oni nisu samo posledica netrpeljivosti i bolesnih ambicija. Problemi su mnogo dublji“, naveo je Dikić.\nPrema njegovim rečima, „dve su opcije“. „Prva je – zbog nepoštovanja pravila elementarne pristojnosti i zbog neodgovornih poruka koje se šalju opozicionoj javnosti DS obustavlja pregovore o zajedničkom nastupu na sledećim gradskim i parlamentarnim izborima“, napisao je Dikić.\nDruga je, naveo je, „GO DS uskraćuje poverenje stranačkom rukovodstvu, ako isto na sednici GO predloži glasanje o podršci kandidaturi Zdravku Ponošu“.\n„Takav iznudjeni potez onih koji su se u naše ime, a bez našeg znanja, dogovarali o prostiranju crvenog tepiha za čoveka koji napušta vrh jedne stranke, da bi ga kandidovala druga, dok treća glumi Marka Djurića sa šakama spremnim za aplauz ili aklamativno izglasavanje tudjih odluka, jeste brutalno spuštanje najvišeg partijskog organa ispod granica dostojanstva, što je za mene apsolutno neprihvatljivo“, naveo je Dikić za Danas.


Saradnja na uvođenju eRačuna u Crnoj Gori | Privredna komora Crne Gore\nSaradnja na uvođenju eRačuna u Crnoj Gori\nPredsjednici Privredne komore Crne Gore i Gospodarske zbornice Slovenije, Velimir Mijušković i Marjan Mačkošek potpisali su 10. aprila 2017. godine u Ljubljani Pismo namjere o saradnji kod uvođenja eRačuna u Crnoj Gori, u prisustvu potpredsjednika Vlade Crne Gore Milutina Simovića, savjetnika Predsjednika Crne Gore Ruždije Tuzovića, direktora IRF Zorana Vukčevića i ambasadora Crne Gore u Sloveniji Miomira Mugoše.\nPotpisivanje je organizovano u sklopu aktivnosti III sjednice crnogorsko-slovenačke Mješovite komisije za implementaciju Sporazuma o ekonomskoj saradnji između dvije zemlje, čiji je član predsjednik Mijusković.\nEvropska unija je prepoznala potrebu za koordinacijom i zajedničkim djelovanjem na području digitalizacije privrede i javne uprave, čiji su važan dio i eRačuni. Zbog toga je na nivou Evropske komisije ustanovljen Evropski forum za eRačune, sa inicijativom da se u svim državama članicama EU uspostave slična nacionalna tijela.\nGospodarska zbornica Slovenije i Privredna komora Crne Gore imaju zajednički interes za uspostavljanje saradnje na području uvođenja eRačuna za transakcije između preduzeća i sa javnim sektorom u našoj zemlji. Crnogorska komora će imati podršku u pripremi i realizaciji zadataka u vezi sa uvođenjem eRačuna, kao i u aktivnostima uključivanja naše države u Evropski forum za eRačune, u statusu posmatrača.\nMeđu glavnim aktivnostima biće obrazovanje i podizanje kompetencija privrede i javne uprave Crne Gore na području uvođenja eRačuna, potom prenos slovenačkih standarda, iskustva i primjera dobre prakse u ovoj oblasti, te uspostavljanje nacionalnog foruma za eRačune.\n- Gospodarska zbornica Slovenije i Privredna komora Crne Gore će zajedno koordinirati i podržavati aktivnosti uvođenja eRačuna u Crnoj Gori i stimulisati povezivanje svih učesnika sa namjerom izvođenja aktivnosti – navodi se u Pismu namjere.\nNa trećoj sjednici crnogorsko-slovenačke Mješovite komisije, koja se održava 10. i 11. aprila, u Ljubljani, razmatra se saradnja u oblastima trgovine, turizma, energetike, razvoja malih i srednjih preduzeća, metrologije, poljoprivrede, šumarstva i prehrane, saobraćaja, zaštite životne sredine, zdravstvene zaštite, nauke i tehnologije, te informacionih i komunikacionih tehnologija i digitalizacije. Takođe, razmjenjuju se informacije i iskustva u oblastima koje su definisane kao prioriteti za saradnju dvije zemlje i razmatraju modeli dinamiziranja ekonomskih odnosa, kao i definisanje projekata od zajedničkog interesa.\nMješovitom komisijom kopredsjedavaju potpredsjednik Vlade Crne Gore za ekonomsku politiku i finansijski sistem i ministar poljoprivrede i ruralnog razvoja Milutin Simović i potpredsjednik Vlade i ministar vanjskih poslova Republike Slovenije Karl Viktor Erjavec. Pored članova Komisije iz javne uprave dvije zemlje, u radu sjednice učestvuju i crnogorski i slovenački privrednici.\nNa zasijedanju Mješovite komisije govorio je predsjednik Mijušković, izražavajući zadovoljstvo zbog potpisivanja Pisma namjere o saradnji kod uvođenja eRačuna u Crnoj Gori sa Gospodarskom zbornicom Slovenije.\n- Nadam se da ćemo, preko ovog sporazuma, omogućiti kompanijama iz obje države da rade na uvođenju eRačuna koristeći kako sredstva koje će opredijeliti naše vlade, tako i fondove Evropske unije – kazao je Mijušković.\nOn je potencirao da postoje značajne mogućnosti povećanja ekonomske saradnje Crne Gore i Slovenije.\n- Mislim da u Crnoj Gori postoje dobri preduslovi za slovenačke investicije u proizvodni sektor. U našim opštinama postoje kvalitetno infrastrukturno uređene zone u kojima kompanije iz Slovenije mogu pokrenuti biznise – rekao je predsjednik Komore, potencirajući i oblasti energetike, turizma te drvoprerade kao interesantne za uspostavljanje potencijalnih partnerstava.\nOn je podsjetio da je dosadašnja saradnja komora dvije države veoma intenzivna i realizuje se kroz poslovne forume, kompanijske sastanke, prezentacije i drugo.\nKopredsjedavajući Komisijom, potpredsjednik Vlade Crne Gore Milutin Simović ocijenio je da su tokom njenog zasijedanja postignuti vrijedni dogovori. On je istakao i veoma sadržajne bilateralne razgovore koje je imao u slovenačkim ministarstvima infrastrukture i finansija\n- Rezultat rada Mješovite komisije je potpisivanje Protokola koji je novi podsticaj buduće ekonomske saradnje Slovenije i Crne Gore. On definiše putokaze za sektorske politike u okviru kojih ćemo utvrditi konkretne projekte koje će usaglasiti resorna ministarstva, a u najvećoj mjeri realizovati privrednici dvije zemlje – kazao je Simović.


FoNet portal :: Pretraga / tagId=32419\nTag: urednik, Pogodaka: 32\nPreminuo Dušan Dražić\nNovinar u penziji i dugogodišnji član Udruženja novinara Srbije (UNS) Dušan Dražić preminuo je u 88. godini, saopštio je UNS.\nPoslednji vitez novinarstva\nStojan Drčelić bio je jedan od poslednjih vitezova srpskog novinarstva, rečeno je danas na komemoraciji nedavno preminulom glavnom i odgovornom uredniku novina "Nova".\nLažu i jedni i drugi\nMedijska scena mora da se posmatra kroz faktore kapitalizma, geostrateške situacije i položaja Srbije, jer je uvek pitanje ko te plaća i odakle dolazi novac potreban da bi mediji mogli da opstanu, izjavio je FoNetu urednik portala Vice Srbija Mihailo Tešić.\nBeograd nije zabrinut\nČini mi se da su evropske integracije ostavljene po strani i da Beograd nije zabrinut što nema otvaranja klastera u junu, a za to su zaslužne i poruke koje dolaze iz same Evropske unije (EU), izjavio je FoNetu urednik u spoljnopolitičkoj redakciji N1 Dušan Mlađenović, koji veruje da Srbija "u skorijoj budućnosti" neće uvesti sankcije Rusiji.\nMedijsko doba ekstrema\nMedijska scena Srbije može se okarakteristi kao "Doba ekstrema", sa mnogo udvoričkih medija pod velikim uticajem države i aktuelne vlasti, ali s druge strane, danas imamo više medija koji su na vrhunskom profesionalnom nivou nego ikada ranije, izjavio je FoNetu zamenik glavnog i odgovornog urednika "Novog magazina" Mijat Lakićević.\nMost Veselina Simonovića\nVeselin Simonović bio je most između kule od milion brojeva novina koje je potpisao i novinarske i medijske zajednice, kao i garant da se ta kula neće obrušiti, poručio je na današnjoj komemoraciji urednik u listu "Nova" Ranko Pivljanin.\nIspraćaj Simonovića 11. maja\nDirektor i glavni urednik portala Nova.rs Veselin Vesa Simonović biće sahranjen u sredu 11. maja u Aleji zaslužnih građana na Novom groblju u Beogradu, objavio je danas taj portal.\nOtišao hrabar urednik\nVeselin Simonović je bio veliko ime srpskog novinarstva, neizmerno hrabar urednik i novinar čije je iskustvo pomoglo da pokrenemo portal Nova.rs koji je za kratko vreme uspeo da postane prepoznatljiv i van granica Srbije, poručio je osnivač i predsednik Savetodavnog odbora Junajted (United) grupe Dragan Šolak.


Vazdušne banje Srbije za prevenciju i lečenje :: Banje u Srbiji :: Spa, Wellness & Smeštaj, Lečenje, Odmor, Rehabilitacija :: Lečenje\nPočetna / Lečenje / Vazdušne banje Srbije\nBanje u Srbiji za lečenje respiratornih organa (plućne bolesti)\nOno što vazdušne banje razlikuje od ostalih banja je dodatak još jednog lekovitog faktora, na one standardne ( termomineralne vode, lekovito blato i gas), a to je vazduh izrazito blagotvoran za respiratorne puteve. Susretanje različitih vazdušnih klima, velika godišnja insolacija, izostanak aerozagađivača, viskoka koncentracija jona i ozona u vazduhu, malo padavina i magle, blaga leta i zime, odlike su vazdušnih banja i klimatskih mesta.\nBalneoklimatološki institut Srbije, je nekoliko banja proglasio vazdušnim, uzimajući u obzir njihova izuzetna klimatska i vazdušna svojstva. Ovim statusom u Srbiji se mogu pohvaliti Banja Ivanjica, Zlatar, Zlatibor, Divčibare, Sokobanja, Banja Vrdnik i planina Rudnik. Svakako treba imati u vidu da se sve banje nalaze u prirodno čistim ambijentima, ali vazdušne banje i klimatska mesta odlikuju se izuzetnim svojstvima vazduha i već pomenutim faktorima.\nBanja Ivanjica okružena padinama Golije, Javora i Mučnja, dakle u podneblju Starovlaških planina, smeštena u prirodnim lepotama bogatoj, dolini Moravice, 2000. godine proglašena je za prvu vazdušnu banju u Srbiji. Ovoj banji, geografski položaj u kombinicaiji sa umereno – kontinentalnom klimom doneo je blage zime i sveža leta, idealnu vlažnost vazduha, veliku koncentraciju kiseonika, odsustvo zagađivača vazduha, kao i potpuni izostanak magle. Osnovno prirodno lekovito svojstvo ove banje upravo je vazduh, a koristeći svoje prirodne lekovite resurse, banja je razvila lečenje:\nZdravstvene terapije sprovode se u “Zavodu za specijalizovanu rehabilitaciju Ivanjica“, osnovanom 1978. godine.\nZlatar je smešten između četiri reke: Lima, Uvca, Mileševke i Bistrice. Razređen vazduh, nizak vazdušni pritisak, bujne šume, fuzija planinske i mediteranske klime i impozantan broj sunčanih dana godišnje ( čak 280 dana u proseku), doveli su do toga da Zlatar bude proglašen vazdušnom banjom. Zbog ovih prirodnih lekovitih svojstava na Zlataru je osnovan „Zavod za prevenciju, lečenje i rehabilitaciju kardiovaskularnih oboljenja Zlatar“, smešten između borovih i brezinih šuma. U Zavodu se tretiraju:\nporemećen arterijski pritisak,\nporemećaji u funkciji perifernog arterijskog pritiska,\npsihosomatska stanja kod kardiovaskularnih oboljenja,\npovišene masti i šećer u krvi,\nslabo opšte stanje i\nDivčibare se nalazi na planini Maljen, 38 km od Valjeva, na 980 m nadmorske visine. Zbog susretanja primorske, karpatske i panonske klime, što je uslovilo veću koncentraciju joda u vazduhu, Divčibare je proglašeno vazdušnom banjom, a pogoduje lečenju:\nZlatibor, planinska visoravan u jugozapadnoj Srbiji, mesto je gde se prepliću mediteranska i kontinentalna vazdušna strujanja, što za rezultat ima umerenu klimu, čist i suv vazduh, nizak vazdušni pritisak, kao i izraženo ultraljubičasto zračenje. Klima Zlatibora, svrstala ga je među vazdušne banje Srbije, a pogodna je za lečenje:\noboljenja tiroidne žlezde,\nPlanina Rudnik, takođe spada u red vazdušnih banja. Ova planina koja dominira Šumadijom, nalazi se 100 km južno od Beograda i 15 km od Gornjeg Milanovca. Izuzetna godišnja insolacija, vazdušna strujanja, visok nivo jona u vazduhu i nezagađeno prirodno okruženje, uslovili su da Rudnik bude proglašen za vazdušnu banju.\nSokobanja, jedna od najposećenijih banja Srbije i pravi dragulj među srpskim banjama, ujedno je i vazdušna banja. Umereno kontinentalna klima, malo magle, mali broj vetrovitih dana, visoko koncentrisani kiseonik, joni i ozon u vazduhu, povoljan vazdušni pritisak kao i odsutvo aerozagađenja omogućili su zdravstvene terapije sledećih oboljenja u Sokobanji :\nlakših oblika povišenog krvnog pritiska i\nOsim zdravstvenih tretmana, kojima pogoduje vazduh ove banje, u Sokobanji se leče i hronični reumatizam i išijas, stanja posle povreda, kao i hronična ginekološka oboljenja.\nBanja Vrdnik, smeštena u središnjem Sremu, na južnim padinama Fruške Gore, svrstana je u red vazdušnih banja zbog visokog broja sunčanih sati godišnje, blage, prijatne klime i visokog sadržaja ozona u vazduhu. To je uslovilo lečnje respiratornih problema u Zdravstvenom centru banje, a osim disajnih oboljenja u njoj se leče i reuma, postooperativna i posttraumatska stanja, kao i migrenozna stanja.\nUz to u Srbiji postoji i više banja koje su klimatska mesta, a to su Banja Istok ili Pećka Banja, Zvonačka Banja, Prolom Banja, Pribojska Banja i Kuršumlijska banja. Ove banje odlikuju mali broj padavina, blaga klima koja podrazumeva umerene zime i leta, kao i bujna vegetacija i odsustvo aerozagađivača.\nUopšte je poznato da boravak u banjama ima blagotvorno dejstvo na psihofizičko stanje organizma. Razlika između vazdušnih i onih banja koje to nisu, leži samo u tome što vazdušne banje mogu da se pohvale izuzetnim lekovitim svojstvima i sastavom vazduha, dok laički govoreći ostale banje imaju „samo“ zdrav vazduh.


Uspešno testirana nova raketna odbrana - Page\nJune 19, 2019, 04:42:05 pm\nPALUBA > Vesti > Vesti o oružju > RV i PVO > Topic: Uspešno testirana nova raketna odbrana\nAuthor Topic: Uspešno testirana nova raketna odbrana (Read 230 times)\nUspešno testirana nova raketna odbrana\n« on: December 12, 2018, 06:31:08 am »\nSistem je predstavljen kao prekretnica i potvrda američke sposobnosti da odgovori na sve rakete srednjeg dometa, koje bi bile lansirane iz zemalja kao što je Severna Koreja, prenosi Rojters. Sistem Aegisam, koji je korišćen u najnovijem testiranju ima ugrađene presretače SM-3 II A, koji su razvijeni u zajedničkom ulaganju kompanije Rejteon i ogranka japanske kompanije Micubiši koji se bavi teškom industrijom. Ovi presretači biće i deo obrambenog sistema Aegis u Rumuniji i Poljskoj. Za deo raketnog štita koji se nalazi u Poljskoj očekuje se da će biti operativan 2020.godine.\nSjedinjene Drave su aktivirale raketni štit u Rumuniji 2016, što je naljutilo Rusiju, podseća agencija. Početkom decembra Amerika je postavila rok Rusiji od dva meseca da se vrati realizaciji Dogovora o zabrani raketa srednjeg i kratkog dometa, ili će SAD obustaviti svoje obaveze iz tog sporazuma.


Sramno ponašanje Mesne zajednice Bogovađa - Centar za zaštitu i pomoć tražiocima azila / Asylum Protection Center\nSramno ponašanje Mesne zajednice Bogovađa\nتم إنشاءه بتاريخ 02 تشرين2/نوفمبر 2014\nIZVOR: B 92 2.11.2014.\nGrupa meštana Bogovađe organizovala je 02. novembra 2014. godine protestni skup sa kojeg je zatraženo trajno iseljenje Centra za azil iz te mesne zajednice u opštini Lajkovac.\nRazlog za taj zahtev je, kako je istaknuto na protestnom skupu, veliki broj azilanata ali i ilegalnih migranata iz afričkih zemalja, koji na razne načine, kako je navedeno, ugrožavaju bezbednost meštana.\nPredsednica mesne zajednice Bogovađa, Dragana Lončar, rekla je da je bezbednost građana ugrožena "i od strane bahatih ilegalnih taksista" koji dovoze azilante u Bogovađu, kao i zbog tuča između migranata, "koje se odigravaju na sred ulice i uglavnom noću".\nMeštani Bogovađe plaše se i opasnosti od virusa ebole i drugih zaraznih bolesti, a na protestu su upozorili i da je veliki broj vikendica i kuća obijen, kao i da ih azilanti tokom noći uznemiravaju u njihovim domovima.\nLončar je podsetila da su odlukom Vlade Srbije otvoreni privremeni centri za azilante u Sjenici, Tutinu i Obrenovcu, ali da time nije rešen problem meštana Bogovađe, jer ih taksisti i kombi vozila svakodnevno u sve većem broju dovode u Bogovađu.\nPrema njenim rečima, mesna zajednica već duže vreme svakodnevno prima žalbe građana kako bi preuzela korake u cilju trajnog i konačnog rešenja problema - "odnosno trajnog iseljenja azilanata iz Bogovađe".\nLončar je podsetila i da je prošlo skoro godinu dana od kako su meštani Bogovađe, Vračevića i Donjeg Lajkovca protestovali zbog neadekvatnih uslova boravka azilanata na tom području i zamolili nadležne da reše problem, ali da to toga nije došlo.\nProtestu, na poziv organizatora, prisustvovali su i predstavnici opštine Lajkovac i Republičkog komesarijata za izbeglice i migracije.\nPomoćnik komesara za izbeglice i migracije, Ivan Gerginov, podsetio je da su taj Komesarijat i on još od 2011. godine uključeni u rešavanje problema sa azilantima u Bogovađi, apelujući na meštane da prave razliku između azilanta i ilegalnih migranata.\nGerginov je naveo da je sad, za razliku od prošle godine kad je ilegalnih migranata u šumama oko Bogovađe bilo više nego domaćeg stanovništva tog mesta, situacija drugačija i da u Centru za azil ima još 30 praznih mesta.\nPrema njegovim rečima, u proteklih godinu dana Komesarijat i nadležni državni organi su se potrudili kako bi rešili problem sa azilatima tako da su oni smešteni na šest lokacija u Srbiji, a u centrima ima još oko 150 praznih kreveta.\nGerginov, koga su okupljeni izviždali, rekao je novinarima i da problem ilegalnih migranata nije u nadležnosti tog komesarijata.\nPredsednik opštine Lajkovac, Živorad Bojčić, obećao je okupljenima da će se svi problemi rešavati u hodu, apelujući na njih da pokažu dostojanstvo kako ružna slika o Srbiji ne bi ponovo, kao prošle godine, otišla u svet.\nOn je naveo da treba brzo i preventivno delovati, kako se ne bi desilo da kad dođe hladno vreme tražioci azila budu po šumama po velikoj hladnoći i mrazu.\nBojčić smatra i da nadležni državni organi "treba da odreše kesu" i da na račun svih nas - poreskih obveznika, odrede centar za azilante na drugom mestu, kao što su izabrali motel kod aerodroma "Nikola Tesla" za karantin u eventualnom slučaju pojave ebole.\nNa skupu je rečeno da je peticiju za trajno iseljenje azilanata iz Bogovađe do danas potpisalo više od 200 od oko 470 meštana te zajednice, i da će se sa potpisivanjem peticije nastaviti i dalje.\nأنت هنا: Druga inostrana azilna praksa strategije, izvestaji i zakljuci o azilu Vesti Sramno ponašanje Mesne zajednice Bogovađa


Stanje u privredi Srbije - Seminarski Diplomski Radovi\nGotovi Seminarski Diplomski Maturalni Master ili Magistarski / Obrazovanje / Društvene nauke / Ekonomija i Ekonomika / Stanje u privredi Srbije\nStanje u privredi Srbije\nDa bi mogli da komentarišemo stanje u privredi naše zemlje pođimo od ekonomske stabilnosti koja je osnovni preduslov za realizaciju ciljeva politike nacionalne bezbednosti Republike Srbije . Prioritet ekonomske politike jeste održiv razvoj sa tendencijom dugoročno ekspanzivnog razvoja i visoka stopa privrednog rasta, kao značajna mera podrške jačanju privredne stabilnosti države. Ekonomski razvoj Republike Srbije uslovljen je spoljnim faktorima, što iziskuje potrebu kontinuiranog ispunjavanja preduslova vezanih za procese pridruživanja i integracije u Evropsku uniju i aktivno učešće u međunarodnoj ekonomiji i regionalnim aranžmanima.\nCiljevima se izražava namera i želja nosioca ekonomske politike,a može se definisati kao željeno buduće stanje koje se može ostvariti jedino planiranom ljudskom akcijom. Cilj,kao odluka, izražava određeni interes njenog donosioca. Kroz cilj se uspostavlja odnos između nosioca odluke i nekog budućeg stanja i mora ispunjavati uslov da je ostvariv. Iz toga proizilazi: prvo,da ciljevi moraju biti specifirani i merljivi, i drugo, da je cilj moguće ostvariti u raspoloživim okolnostima i sredstvima. Subjekti odlučivanja u ekonomskoj politici se nalaze uvek pred određenim brojem alternativa u pogledu izbora ciljeva. Najčešće alternative su:veća stopa rasta uz niži nivo sadašnje potrošnje i obrnuto.\n1.1\tStanje u privredi Srbije\t1\n05-02-2014 12:27 AM\nAnaliza poslovnog tržišta Srbije derrick 0 1,133 05-02-2014 11:46 PM\nUloga stranih direktnih investicija za razvoj privrednog sistema Srbije derrick 0 1,000 05-02-2014 12:21 AM\nRaspodjela u tržišnoj privredi derrick 0 692 26-08-2013 11:53 PM\nKoncesije i slobodne zone u pravu republike Srbije Maja 0 948 27-07-2012 03:36 PM\nNivo razvijenosti Srbije Maja 0 974 27-07-2012 02:52 PM


Zdravstvene prednosti boravka u prirodi - Anika\nKako priroda utiče na nas i koje su konkretne prednosti borakva u prirodi?\nDa li ste se ikada zapitali koliko je vremena potrebno da provedemo u prirodi kako bi se osećali zdravije i ispunjenije?\nOdgovor postoji i iznosi tačno 120 minuta.\nNa osnovu jednog istraživanja (od mnogih koja su sprovedena), u kome je učestvovalo 20 hiljada ljudi, zaključeno je da su ljudi koji su dva sata dnevno boravili u prirodi, odjednom ili iz nekoliko poseta, prijavili bolje mentalno i fizičko zdravlje u odnosu na učesnike koji nisu boravili u prirodi u toku dana.\nIstraživanje je dovelo do zaključka da ne samo da je boravak u prirodi lep i preporučen, već i neophodan za dobro fizičko zdravlje i kognitivne funkcije.\nPa kako onda tačno priroda utiče na nas i koje su konkretne prednosti borakva u prirodi?\nSem što nam boravak u prirodi pomaže da shvatimo važnost našeg okruženja, podseća nas i na to da je izuzetno važno da se ophodimo prema prirorodi sa pažnjom, kako bi uticali na njeno očuvanje.\nNaučno je utvrđeno čak i da boravak na zelenim površinama deluje kao aromaterapija i umiruje, zato sledeći put kada budete u prirodi zastanite i zaista pomirišite cveće – jer šanse su da će značajno uticati na vas i pospešiti vam raspoloženje i smanjiti nivo stresa.\nSinhronizacija sa prirodnom frekvencijom Zemlje\nNemački naučkin V. O. Šuman otkrio je da između Zemljine kore i jonosfere postoji elektromagnetna rezonanca, koja iznosi 7,83Hz i danas nosi naziv po samom naučniku – Šumanova rezonanca.\nKada se ljudi sinhronizuju sa Zemljinom frekvencijom od 7,83Hz, pomažu svom telu da se brže i bolje regeneriše, što znači samostalno vraćanje prirodne ravnoteže i bolje fizičko i psihičko zdravlje.\nBoravak u prirodi pospešuje imunitet\nMnogi stručnjaci smatraju da boravak na otvorenom pospešuje imunitet, zahvaljujući različitim faktorima kao što je neizostavni vitamin D i udisanje kvalitetnijeg vazduha (jer drveće pomaže pri filtriranju zagađenja).\nSamo posmatranje zelene boje može imati uticaj na ljude. Zelena boja utiče na smanjenje oscilacija u raspoloženju, kao i da se manje napora ulaže u disanje što prirodu čini idealnom za vežbanje.\nPrirodno okruženje poboljšava koncentraciju\nAustralijski naučnici došli su do zaključka da kada se u toku radnog dana uzme mikro pauza od 40 sekundi i gleda zelena površina (prirodno okruženje) – rezultat može biti povećanje produktivnosti usled bolje koncentracije.\nNa osnovu istog istraživanja, preporučuje se da kada ste pod stresom ili osećate psihički umor, preporučeno je da odete u kraću šetnju u prirodi.\nJoš jedan od primera je da kod dece koja imaju ADHD (dijagnozu hiperaktivnog poremećaja) a borave više vremena u prirodi igrajući se pokazuju manje simptoma u odnosu na decu koja to ne praktikuju, kako je napisano u Američkom žurnalu javnog zdravlja nakon sprovedenog istraživanja.\nSledeći put kada se nađete na poslu i imate blokadu i učini vam se da ne možete ništa da uradite – napravite mikro pauzu i izađite do parka ili jednostavno gledajte u fotografije prirode i primetićete promene u svom nivou koncentracije, a nakon toga i porastu produktivnosti.\nUtiče i na kreativnost\nAko ste pisac i borite se sa blokadom, preporučeno je da ostavite svoj laptop i izađete napolje. Psiholozi tvrde da ljudi koji više borave u prirodi, ostvaruju bolje rezultate na kreativnim poljima.\nJedna studija na Univerzitetu Stanford potvrdila je da kada ljudi borave u prirodi, doživaljavaju vreme i okruženje drugačije. Ukratko, kada boravite u prirodi imate tendencije da više uživate u prirodi i imate bolju percepciju vremena. Umesto da se osećate pod pritiskom jer vreme prolazi, ili da ga ima premalo, u prirodi se često stiče utisak da je vreme stalo – usled čega su ljudi spokojniji i više uživaju u datom momentu.\nNe samo što pomaže pri smanjenju stresa, upravo taj osećaj mira i sporog prolaženja vremena može vam pomoći da pronađete inspiraciju koja vam je nedostajala.\nKako biste koristili maksimum kapaciteta svog mozga, potrebno je da smanjite rasejanost i podignete nivo energije. Ovo dozvoljava vašem mozgu da se regeneriše kako biste vi mogli da razmišljate o novim idejama i koristite maksimum analitičkih sposobnosti. Samo 20 minuta boravka u prirodi je dovoljno da se mozak osveži, regeneriše i funkcioniše punim kapacitetom.\nSledeći put kada se budete borili sa pronalaženjem novih ideja, ili budete osećali napetost usled posla i problema koje imate – izađite napolje u prirodu i dopustite prirodi da odradi svoju magiju. Ne samo da ćete se osećati fizički bolje, već ćete biti smireniji, srećniji i ostvariti bolje performanse na različitim poljima.


RTS :: Selbi i Marfi za svetsku titulu u snukeru\nOstali sportovi Selbi i Marfi za svetsku titulu u snukeru\nnedelja, 02. maj 2021, 08:41 -> 08:47\nEngleski snukeraši Mark Selbi i Šon Marfi igraće u finalu Svetskog prvenstva u Šefildu, koje počinje u nedelju. Selbi i Marfi sastaju se u borbi za trofej na najvećem turniru na svetu posle fantastičnih predstava koje su prikazali u dosadašnjem toku takmičenja.\nSelbi je do poslednjeg meča stigao pobedom nad Stjuartom Bingamom 17:15 i obezbedio peto finale u "Krusibl teatru", pošto je prethodna tri od četiri rešio u svoju korist. Marfi je potom napravio fantastičnu seriju i pobedio prošlogodišnjeg finalistu Kajrena Vilsona 17:12.\n"Šaljivdžija iz Lestera" ima priliku da se pridruži Stivenu Hendriju, Roniju O'Salivenu, Stivu Dejvisu i Džonu Higinsu, koji su jedini bili svetski šampioni četiri i više puta.\n"Neverovatan je osećaj biti u novom finalu Svetskog prvenstva. Bio je ovo težak meč, Stjuart je sjajan igrač. Čudno je pomisliti da je morao da prođe kvalifikacije jer, kada ovako igra, svakako je top 8 igrač", pohvalio je Mark svog rivala.\n"Pored osvajanja turnira, ovo je najbolji osećaj koji možete imati u snukeru. Hoću li spavati večeras? Nisam siguran. Igra mi je na zavidnom nivou, ove nedelje sam se susretao sa igračima koji igraju fantastično, ali su stvari krenule na moju ruku. Gubio sam 6:2 i 10:4, ali sam govorio sebi da je linija cilja još daleko. U mečevima ove dužine uvek će biti plime i oseke", istakao je Marfi nakon pobede.\nOn će imati priliku da se pridruži šestorici odabranih koji su u "Krusiblu" pobeđivali više od jednom, među kojima je i Selbi.\n"Moram da budem na vrhuncu svoje igre jer Šon igra kao što dugo vremena nije. Odrasli smo zajedno, godinu dana razlike je između nas. Igrali smo zajedno u klubu Vilija Torna kada sam imao 14, a on 15 godina. I dalje se borimo", dodao je Selbi.


Svedoci smo svakodnevnih gužvi na beogradskim ulicama. Automobila je sve više, pa je problem parkiranja izraženiji iz dana u dan. Usled nedostatka obeleženih parking mesta vozači su primorani da se snalaze na različite načine. U takvim situacijama često posežu za trotoarom, travnjakom ili bilo kojom drugom javnom površinom.\nOvo bi moglo skupo da ih košta. Komunalna milicija, koja sada poseduje i vozila opremljena specijalnim sistemom za snimanje prekršaja “Oko sokolovo”, ovlašćena je da vrši kontrolu parkiranja vozila na površinama javne namene i javnim zelenim površinama, kao i parkiranje vozila na javnim parkiralištima.\nKazna koju komunalni milicioner napiše, može biti višestruko veća od kazne saobraćajne policije. Odlukom o komunalnom redu grada Beograda predviđene su kazne za nepropisno parkiranje i do pet puta veće od onih koje propisuje Zakon o bezbednosti saobraćaja.\nNaime, novčanom kaznom od čak 25.000,00 dinara kazniće se za prekršaj fizičko lice u slučaju da se kreće, zaustavlja ili parkira vozilo na javnoj zelenoj površini, kao što su parkovi, spomen parkovi, zelene površine na skverovima, trgovima i pjacetama, zelene površine duž i u okviru puta, kao i na zelenoj površini oko objekta javne namene.\nSvako ko se kreće, zaustavlja ili parkira vozilo na javnoj zelenoj površini, kao što su travnjaci, drvoredi i drugi zasadi, zelene površine duž obala reka i drugih vodenih površina, pošumljeni tereni, rekreacione površine i dr., kao i na zelenoj površini u javnom korišćenju, može očekivati kaznu od 15 hiljada dinara.\nNajniža kazna od 5.000,00 dinara predviđena je za kretanje, zaustavljanje ili parkiranje na zelenim površinama pored i oko stambenih i poslovnih zgrada, u okviru i između blokova stambenih i poslovnih zgrada.\nPrekršajni nalog, sa fotografijama nepropisno parkiranog vozila, stiže na adresu registrovanog vlasnika, koji ima pravo na plaćanje polovine propisane kazne u roku od osam dana od dana prijema obaveštenja.


Politika\t17.10.2017 22:18\nNe stiče se akademsko zvanje u svakoj školi koja se akademijom zove, makar se bavila bezbednošću, lepim umetnostima, fudbalom, bankama ili frizurama\nSve naše akademije, u stvari to nisu, ako se posmatraju kroz zakonski okvir. Propisi u obrazovanju, doduše predviđaju da može da postoji Akademija strukovnih studija, što bi bila samostalna visokoškolska ustanova čija delatnost objedinjuje obrazovni, istraživački, stručni i umetnički rad. Takvih kuća znanja, koje ostvaruju osnovne, master i specijalističke strukovne studije i zavređuju status akademije zato što realizuju najmanje pet akreditovanih studijskih programa u najmanje tri naučna ili umetnika polja – u Srbiji za sada nema.\nDa je tako, svedoči i „Izveštaj o samovrednovanju Komisije za akreditaciju i proveru kvaliteta (KAPK) 2012–2017”, objavljen krajem jula ove godine. A predsednik KAPK-a prof. dr Ćemal Dolićanin za naš list precizira da „kod nas nema akreditovanih akademija strukovnih studija, zato što do sada nije podnet nijedan takav zahtev za akreditaciju istih”. Istovremeno, „akademija” se sreće u nazivima škola na svim nivoima formalnog i neformalnog obrazovanja, i ne znači da će se u svakoj školi koja se akademijom zove steći akademsko zvanje.\nNajviše akademija u kojima je akademsko zvanje kruna školovanja imamo među akreditovanim državnim i privatnim visokim školama, fakultetima i univerzitetima. Ukupno ih je deset.\nBiser preduniverzitetskog školstva je Vazduhoplovna akademija, srednja škola u kojoj stasavaju budući znalci vojne i civilne avijacije, ali kojoj mnogi zameraju što se akademijom zove, pa je neupućeni svrstavaju među fakultete Univerziteta odbrane. Oba fakulteta Univerziteta odbrane jesu akademije – Vojna i Vojnomedicinska.\nJoš jedan državni univerzitet – Univerzitet u Novom Sadu, ima Akademiju umetnosti, koja je takođe fakultet. „Privredna akademija” jedini je univerzitet u Srbiji sa akademijom u nazivu. Na privatnim univerzitetima ukupno je pet akreditovanih akademija. „Union”, na primer, ima dve: „Akademiju lepih umetnosti”, kako se zove njihov Fakultet scenskih i primenjenih umetnosti, i „Beogradsku bankarsku akademiju”, odnosno Fakultet za bankarstvo, osiguranje i finansije. Bivša, ali i dalje prepoznatljiva po imenu, „Akademija za diplomatiju i bezbednost” Univerziteta „Union – Nikola Tesla” prerasla je u Fakultet za diplomatiju i bezbednost.\nProf. dr Ćemal Dolićanin za naš list precizira da kod nas nema akreditovanih akademija strukovnih studija, zato što do sada nije podnet nijedan takav zahtev za njihovu akreditaciju\nOd ukupno pet akreditovanih visokih škola akademskih studija, među kojima su jedna državna i četiri privatne, tri su akademije, i to Akademija za poslovnu ekonomiju, Akademija Srpske pravoslavne crkve za umetnosti i konzervaciju i Kriminalističko-policijska akademija (KPA) – u ovoj grupi jedina osnovana odlukom Vlade Republike Srbije. Spajanjem nekadašnje Više škole unutrašnjih poslova i Policijske akademije pre jedanaest godina nastala je KPA, kao samostalna visokoškolska ustanova koja nudi studijske programe svih nivoa obrazovanja i usavršavanja policijskog kadra. Da bi upisali osnovne studije kriminalistike, forenzičkog inženjerstva ili informatike na ovoj akademiji, kandidati pre prijemnog moraju da ispune zakonom utvrđene bezbednosne uslove za prijem u radni odnos u Ministarstvu unutrašnjih poslova. Imaju obavezu i da prođu lekarski pregled, test psiholoških sposobnosti i testiranje na upotrebu psihoaktivnih supstanci, a onda i proveru sklonosti i znanja, koja se sastoji iz tri ispita: opšte informisanosti, matematike i informatike.\nProcedura je slična za prijem na osnovne studije Akademije za nacionalnu bezbednost Bezbednosno-informativne agencije, u kojoj stasavaju diplomirani menadžeri bezbednosti. Brucoši akademije nacionalnog bezbednosno-obaveštajnog sistema ne mogu biti stariji od 20 godina, a osim zdravstvenih, psihofizičkih i bezbednosnih provera, treba da pokažu odlično znanje srpskog jezika i književnosti, istorije i adekvatan nivo fizičke spremnosti. Akademija za nacionalnu bezbednost u rangu je visokih škola strukovnih studija. Među ukupno 65 akreditovanih visokoškolskih ustanova tog tipa, još dve su akademije: „Sportska akademija” i Akademija fudbala Beograd, u kojima se školuju treneri i sportski menadžeri.\nVan prosvetnog sistema možda je najpoznatija Diplomatska akademija Ministarstva spoljnih poslova. Utemeljena je da unapredi osobena znanja i veštine već fakultetski obrazovanih profesionalaca koji grade diplomatske karijere. Kandidat u klupe ove akademije ne seda bez znanja engleskog jezika i preporuke institucije u kojoj je zaposlen. Javnost, ipak, polemiše da među kriterijumima za odabir polaznika nisu zanemarljivi – partijska opredeljenost, lične i rodbinske veze, kao i da estradno zvanje „starleta”, nije prepreka za bavljenje spoljnom politikom i međunarodnim odnosima.\nNa studijske programe kriminalistike KPA ne primaju mladiće niže od 173 centimetra, uz uslov da im telesna težina varira do deset kilograma više ili manje u odnosu na telesnu visinu umanjenu za 100 centimetara. Dame moraju biti visoke bar 165 centimetara, a kad se od toga oduzme metar dobije se tražena težina od koje može da se odstupi do tri kilograma više ili do 12 kilograma manje. Dakle, maturanti koji žele da u KPA steknu zvanje diplomiranog ili strukovnog kriminaliste moraju, između ostalog, da budu manekenske građe. Ali na akademiju, čak ni na upis, ne mogu da dođu u bermudama, kratkoj suknji, majici na bretele ili u papučama.\nRazne akademije za frizeraj, ulepšavanje, pi-ar menadžere, informatiku... pozivaju buduće đake da baš na kursevima koje one nude načine prve korake uspešne karijere. Ključna reč je kurs, a ne akademija, u nazivu svakojakih neformalnih tečajeva koji se na tržištu probijaju marketingom, a po sadržaju ne zavređuju da im se u imenu nađe reč „akademija”, kao što se zvala prva iz Platonovog doba, čije se značenje zloupotrebom obesmišljava.


Izvor: BalkanRock.com, 10.Nov.2017, 16:02 (ažurirano 02.Apr.2020.)\nOsnivane su posebne jedinice unutar redova policije za >> Pročitaj celu vest na sajtu BalkanRock.com << suzbijanje kriminalnih aktivnosti (C.R.A.S.H. – Community Resources Against Street Hoodlums), ali njihova pojava je više ličila na nacističke SA jurišne odrede. Nisu pravili razliku između dece, starih, žena i mladih. Prema svima su se ponašali oholo i krajnje siledžijski, a usput su bili do srži korumpirani. Za samo jednu pogrešnu reč, čak i pogled, najblaža kazna je bila da se provede noć u zatvorskoj ćeliji. Nasumično privođenje uz bezrazložno prebijanje bilo je kao “dobar dan”.


ECK I PROAKTIV U SKOPLJU – PROGRAM „GARANCIJE ZA MLADE“ U MAKEDONIJI – Edukativni centar Kruševac\nPredstavnici partnerskih organizacija, Edukativni centar – Kruševac (ECK) i PROAKTIV, boravili su, od 20. do 22. marta, u Skoplju, gde su bili u prilici da se detaljnije informišu o sprovođenju programa „Garancija za mlade“ u Makedoniji. Poseta razmene iskustava je organizovana u okviru programa “Civilno društvo za unapređenje pristupanja Srbije Evropskoj uniji” i komponente “Jačanje kapaciteta programskih partnera i mogućnosti za realizaciju Programa razmene iskustava”.\nMakedonija je prva zemlja koja je dobila prilku da sprovodi program „Garancija za mlade“, iako nije članica Evropske unije. Kako bi se upoznali sa iskustvom iz ove susedne zemlje, u procesu uvođenja i implementacije mera programa „Garancije za mlade“ (GM), organizovani su sastanci u krovnoj organizaciji – Nacionalnom omladinskom savetu (Национален младински совет на Македонија), kao I sa predstavnikom makedonskog Ministarstva za rad i socijalnu politiku (Министерство за труд и социјална политика). Predstavnici ECK-a i PROAKTIV-a informisani su o aktivnostima sprovođenja GM u Makedoniji, koje u prvoj fazi, između ostalog, podrazumevaju reformu određenih javnih politika, mapiranje mladih iz NEET grupe (mladi koji nisu zaposleni, nisu u obrazovnom sistemu, niti na obuci) i njihovih potreba, uspostavljanje partnerstava, proširivanje obima dostupnih usluga, kao i implementaciju programa u tri pilot opštine. Nakon ovih koraka, naredna faza sprovođenja „Garancija za mlade“, u Makedoniji je planirana za period od 2020-2022 godine. Osim pomenutih, u realizaciju programa GM, u Makedoniji su uključeni brojni akteri (institucije/organizacije): Agencija za zapošljavanje, Agencija za mlade i sport, Ministarstvo za obrazovanje i nauku, Ministarstvo za lokalnu samoupravu i dr.


Predsednik Thaçi sastao se sa hrvatskom predsednicom Kolindom Grabar- Kitarović - Novosti i Događanja - Predsednica Republike Kosovo - DR VJOSA OSMANI - SADRIU\nPredsednik Thaçi sastao se sa hrvatskom predsednicom Kolindom Grabar- Kitarović\nNjujork, 25. septembar 2018. godine – Predsednik Republike Kosovo Hashim Thaçi je u okviru godišnje sesije Generalne skupštine Ujedinjenih nacija u Njujorku održao mnogobrojne sastanke sa šefovima raznih svetskih država.\nU zgradi OUN-a predsednik Thaçi održao je sastanak sa predsednicom Hrvatske Kolindom Grabar-Kitarović, sa kojom je razgovarao o produbljenju bilateralnih odnosa, povećanju trgovinske razmene kao i o podršci evroatlantskim integracijama Kosova.\nPredsednik Thaçi je istakao da je Kosovo zahvalno Hrvatskoj zbog izuzetne pomoći u izgradnji države Kosovo, jačanju demokratije, obezbeđivanju sigurne budućnosti na evroatlantskom putu, posebno prema EU i NATO-u.\n„Za nas je Hrvatska, kao članica EU i NATO-a i kao jedna od glavnih regionalnih aktera, partner Kosova u službi jačanja stabilnosti i mira u regionu. Delimo iste poglede na dešavanja u regionu i posedujemo tradicionalno partnerstvo“, istakao je predsednik.\nPredsednik Thaçi i predsednica Grabar-Kitarović su razgovarali i o evroatlantskoj perspektivi Kosova i o poslednjoj fazi dijaloga o normalizaciji odnosa između Kosova i Srbije.\nPredsednik Thaçi će nastaviti da se sastaje sa predstavnicima raznih država sveta kako bi istakao agendu bilateralne saradnje, povećanja broja priznanja i učlanjenja u međunarodne organizacije.


Obama osvojio predsedničku nominaciju : Nadlanu.com\nObama osvojio predsedničku nominaciju\nObjavljeno 4. jun 2008. / 00:00:00\nVAŠINGTON, 3. juna 2008. (Beta) - Barak Obama osvojio je predsedničku nominaciju američke Demokratske partije, čime je postao prvi Afroamerikanac koji će se boriti za ulazak u Belu kuću.\nObamin protivkandidat Hilari Klinton rekla je svojim kolegama u Kongresu da bi bila otvorena za mogućnost da postane potpredsednički kandidat Baraka Obame, ukoliko bi to pomoglo demokratama da uđu u Belu kuću.\nOna je to izjavila na zajedničkoj konferenciji za novinare s ostalim članovima njujorške kongresne delegacije, kao odgovor na opasku demokrate Nidije Velaskes, koja je rekla da veruje da je najbolji način da Obama osvoji ključne glasove, uključujući i one Latinoamerikanaca, da izabere Klintonovu za svoju partnerku u kampanji.\nU Južnoj Dakoti i Montani danas se održavaju odlučujuća glasanja za kandidata demokrata na izborima u novembru, i u tim saveznim državama pobednik će osvojiti glasove još 31 delegata. Centar bivšeg američkog predsednika Džimija Kartera iz Atlante danas je, međutim, poručio da će Karter, koji je jedan od superdelegata, podržati senatora Baraka Obamu.


Mihajlović: Završen deo obilaznice Koridora 10 oko Subotice | N1 Srbija\nMihajlović: U vazduhu se oseća da se grade putevi u Srbiji\n|22.08.2017. |08:39 >14:41\nMinistarka građevine, saobraćaja i infrastrukture Zorana Mihajlović rekla je da bilo koji tehnički problemi na terenu, dok se grade putevi, ne mogu uticati na odnose Srbije i Kine.\nNa jesen će, pre roka, u saobraćaj biti puštena deonica od Pirota do Dimitrovgrada, najavila je Mihajlović.\nOna je objasnila da nije zadovoljna napretkom na deonici Ub–Obrenovac koju je za vikend obišla, napominjući da je ovo prvi put da postoji problem sa nekom kineskom kompanijom (Šandong).\nMihajlović je istakla da je, odmah po njenom obilasku, reagovao i ambasador Kine koji je poslao pismo kompaniji.\n"Čini mi se kad dolazimo sa novinarima da je malo našminkano, više volim da dođemo sa inženjerima i da vidimo šta da uradimo. Sada je građevinska sezona i treba te probleme da rešavamo dok je sezona", naglasila je Mihajlović.\nPrema njenim rečima, na nekim važnim deonicama gde rade kineske kompanije radnici dolaze u četiri ujutru i rade do sedam uveče.\nKako kaže, nije važno iz koje zemlje dolazi kompanija, već da li se poštuju ugovori.\n"Nikada nismo imali problem ni sa jednom drugom kineskom kompanijom, i bilo koja tehnička priča poput ugovora, ne utiče na odnose između Srbije i Kine. Sve sastanke sa kineskim kompanijama smo vodili i u prisustvu ambasadora", istakla je Mihajlović.\nOna podseća da je Vlada pre dve godine raskinula ugovor sa bugarskom kompanijom, jer se kasnilo sa ugovorom sedam, osam meseci.\n"Građani treba da znaju da su ugovori međunarodnog karaktera, pored kompanije i države sa dve strane, postoji treća strana odnosno kompanija koja vrši nadzor nad onima koji rade poslove. Vidite da su se na Koridoru 10 stvari promenile nakon opomene", ocenila je Mihajlović.\nOna je najavila da će na jesen, pre roka, u saobraćaj biti puštena deonica puta duga 31 kilometar od Pirota ka Dimitrovgradu.\nMihajlović se nada da će do kraja godine u biti završena deonica od Obrenovca ka Ljigu.\n"Ko ne poštuje ugovore, plaća penale, ali država nema vremena da drugi plaćaju penale. U državi se oseća u vazduhu da se putevi grade", smatra Mihajlović.\nDeo "ipsilon kraka" završen za deset meseci\nDeonica ipsilon kraka kod Subotice, od somborskog do bačkotopolskog puta, dugačka 6,5 kilometara, puštena je danas u saobraćaj u prisustvu ministarke građevinarstva, saobraćaja i infrastrukture Zorane Mihajlović.\nMihajlović je rekla da je cilj Vlade Srbije završetak celog ipsilon kraka, odnosno preostalih 5,5 kilometara, u 2019. godini.\n"Završili smo 6,5 kilometara puta za 10 meseci, za razliku od naših prethodnika koji su na ovoj deonici radili više od 20 godina i nisu je završili. Cilj Vlade je da u 2019. godini imamo izgrađen ceo ipsilon krak, odnosno obilaznicu oko Subotice koja će povezati granične prelaze Horgoš i Kelebiju i doprineti da hiljade kamiona koji dnevno prolaze kroz samu Suboticu bude preusmereno na novu saobraćajnicu", rekla je Mihajlović.\nDodala je da će završetkom ipsilon kraka direktno biti povezana industrijska zona u Subotici sa Koridorom 10.\n"Ne možemo govoriti o razvoju Subotice, Vojvodine i Srbije ukoliko nemamo izgrađenu infrastrukturu i na tome će Ministarstvo koje vodim raditi u narednoj godini, da povežemo celu Srbiju auto-putevima, regionalnim putevima i obnovljenim lokalnim saobraćajnicama", zaključila je Mihajlovićeva.\nPredsednik AP Vojvodine Ištvan Pastor rekao je da je izgradnja ipsilon kraka 30-godišnji san Subotičana.\n"Kroz Suboticu godišnje prolazi više od 350.000 kamiona i ovaj projekat je od životnog značaja za Suboticu, kako sa privrednog aspekta, tako i iz ugla izgradnje grada u kom se može bolje živeti", rekao je Pastor.\nTagovi: Zorana Mihajlović , Koridor 10 , subotica\nPa normalno da se oseća u vazduhu, vrabci već uveliko pričaju o tome.\nA mi mislili da je to smrad iz Vince i sa cukaricke padine sto se oseca. Znaci ipak su to putevi?? Haha tuga.\nE, stvarno se oseća, reklo bi se da i zaudara😕


DSS menja sistem u Srbiji u kome Kija Kockar neće biti politički analitičar! - Jutarnji GLASnik\nнедеља, 06 децембра, 2020\nDSS menja sistem u Srbiji u kome Kija Kockar neće biti politički analitičar!\nPosted on 22/10/2019 Author Redakcija Jutarnji GLASnik\tComment(0)\nNovi savez na političkom nebu Srbije\nLider Demokratske stranke Srbije Miloš Jovanović formiraće uskoro novi politički pokret.\nU tom savezu će biti, kako piše Blic, uz DSS, Vojni sindikat koji vodi Novica Antić i više lokalnih političkih organizacija i pojedinaca.\nList piše da bi Jovanović početkom novembra trebalo da predstavi organizacije i pojedince koji će zajedno „sa DSS-om i njim trčati izbornu trku i koji bi trebalo da predstavljaju novi treći put za građane koji ne podržavaju ni vlast SNS-a ni opozicioni SzS“.\n“Ideja je da okupimo ljude koji žele korenitu promenu u društvu. U taj novi pokret ući će ljudi kojima je dosta aktuelne političke situacije u zemlji i koji smatraju da je potrebna nova, sveža krv.\nNovica Antić u Dumi\nGlavne tačke okupljanja biće obračun s partijskom državom i promena izbornog sistema kako bi građani konačno mogli da biraju svoje predstavnike po imenu i prezimenu, a ne preko partijskih lista”, kaže izvor “Blica” iz vrha ove stranke.\nZa sada je sigurno da će se u novom pokretu naći Novica Antić, predsednik Vojnog sindikata Srbije, lokalna organizacija iz Kraljeva koju vodi Ivan Matović, Pokret za život Zlate Đerić, Grupa eksperata za preporod (GEPS) Jovana Filipovića, ali i mnogi drugi s kojima je Jovanović razgovarao u proteklom periodu.\nDSS menja sistem u Srbiji u kome Kija Kockar neće biti politički analitičar?\nMiloš Jovanović je za Blic potvrdio da sledi stvaranje pokreta i objasnio da je rekao o dosta širokom okupljanju.\n“Nakon onoga što sam uradio u novoj DSS, ovo je logičan nastavak. Ovako više ne može.\nU situaciji kada je Kija Kockar postala politički analitičar ili kada neko pokušava da odbrani Stari most koji su Nemci sagradili 1942. godine, neko mora da napravi iskorak i to da reši. Novi pokret će okupiti značajan broj ljudi koji kao i mi misle da je potrebna potpuna promena sistema”, zaključio je Jovanović.\nU novi DSS koji je pokrenuo aktuelni predsednik te stranke već su ušli književnik i profesor Filozofskog fakulteta Slobodan Vladušić, istoričar Miloš Ković, akademski slikar Miloš Šobajić, prvak opere Narodnog pozorišta Miodrag Jovanović.\nMiloš Jovanović očekuje da će nakon formiranja, pokretu prići i drugi istaknuti pojedinci.\nTagged DSS, KOJA KOCKAR, MILOŠ JOVANOVIĆ, NOVI SAVEZ\nTepić:Da li će zbog profitera trgovine oružjem, od Vučića, Stefanovića do ostalih – stradati naša zemlja i naši ljudi?


Nikolić dao saglasnost da i ministar odbrane može da odobri upotrebu vojske\n► Nikolić dao saglasnost da i ministar odbrane može da odobri upotrebu vojske\n25.02.2016 | 10:44h ► 15:59h Beograd\nPredsednik Srbije Tomislav Nikolić dao je danas saglasnost da i ministar odbrane dobije pravo da odobri upotrebu jedinica Vojske Srbije ukoliko za to bude potrebe.\n"Nikolić je danas dao saglasnost, odnosno odobrenje da snage Vojske Srbije budu stavljene u punu pripravnost kako bi mogle da zaštite od svih bezbednosnih izazova koji dolaze spolja naše građane, našu državu i imovinu", rekao je Selaković novinarima nakon sednice Saveta za nacionalnu bezbednost.\nOn je rekao da to u suštini znači da državni organi, bezbednosne službe Srbije imaju dovoljno vremena, prostora i kapaciteta da reaguju na svaki bezbednosni izazov.\nMinistar je objasnio i da će se to dogoditi samo u situacijama ako pripadnici policije ne bi bili u stanju da održe i dalje potpuni red i mir u mirnodopskim uslovima.\n"U onoj situaciji u kojoj bi se eventualno dogodilo da pripadnici policije nisu u stanju, ili granične policije, da održavaju i dalje red i mir, u tom slučaju državni organi ili jedinice lokalne samouprave mogu da se obrate Ministarstvu odbrane", kazao je Selaković.\nOn je naveo da je odluka doneta zato što Srbija želi da reaguje na vreme, da bude potpuno pripremljena i u punom kapacitetu ukoliko dođe do nepredviđenih situacija.\n"Građani nemaju nikakvog razloga za brigu, to znači da vojska može i ukoliko to bude potrebno da bude angažovana i na zaštiti državne granice", dodao je ministar pravde.\nMinistar pravde je kazao i da je Srbija svakodnevno u kontaktu sa svim zemljama regiona.\nUpitan kakva je trenutna bezbednosna procena, Selaković je odgovorio da ne može da daje takve podatke.\nnacionalna bezbednost /\n25.02.2016, 12:51h pedja Preporuči\nhahah...kakvo usloznjavanje situacije, kao sloba kada vidi da mu se blizi kraj on izaziva vestacku krizu...ajde odlazite vise i donesite mir, stabilnost i prosperitet R.Srbiji.


Silvija Nedeljković biografija | Zvezde Granda, Nove Zvezde Granda, Uživo\nSilvija Nedeljković je rodjena 26. marta 1984. godine, srpska pevačica, učesnica trećeg i voditeljka četvrtog serijala takmičenja „Zvezde Granda“ zajedno sa Nemanjom Stevanović.\nUčestvovala je u takmičenjima „Idol“ (2005), gde je zauzela 5. mesto, i „Zvezde Granda“ (2007) gde je zauzela 7. mesto.\nPo završetku takmičenja „Zvezde Granda„, snimila je pesmu „Hani, hani„, koja je sa još 11 pesama drugih učesnika ovog takmičenja izašla na CD-u, izdatom za „Grand“ produkciju. Nedugo posle finala, njegovi učesnici, među kojima je i ona, krenuli su na turneju koja je obuhvatila sve veće srpske gradove.\nU ovom takmičenju, Silvija je ispala tokom takmičenja, ali ju je u finale vratio žiri, tako da se ponovila situacija iz „Idola„. U finalu je zauzela 7. mesto, pošto je ispala posle prvog kruga pevanja. U takmičenju je pevala sledeće pesme\n„Ista nam je tuga“ od Mire Škorić\n„Ja nisam rođena da živim sama“ od Ane Bekute\n„Ti si taj što luduje“ od Maje Odžaklijevske\n„Obeležena“ od Viki Miljković\n„Bol do ludila“ od Marije Šerifović (Kada je pevala ovu pesmu, ispala je.)\nU finalu je pevala pesmu Mire Škorić — „Najbolji prijatelji„.\nTokom takmičenja za „Zvezde Granda„, novine su pisale o njenoj navodnoj vezi sa, takođe učesnikom ovog takmičenja, Nemanjom Stevanovićem, što je Silvija demantovala tvrdnjama da joj je Nemanja samo dobar prijatelj i ništa više od toga.\n2007. godine je učestvovala u TV emisiji takmičarskog tipa, „Plesom do snova“ gde je kao poznata ličnost plesala sa takmičarem Markom Sekulićem. Međutim, ispali su u drugoj eliminacionoj emisiji.\n« Dušan Svilar biografija\nGrand produkcija (Grand production) »


RTCG - Radio Televizija Crne Gore - Nacionalni javni servis :: Muzika :: Prvi Nirvanin ugovor\nISTORIJSKI PAPIR 22. 08. 2013. 17:21 >> 17:24 0\nPrvi Nirvanin ugovor\nKultna američka muzička izdavačka kuća „Sub Pop“ objavila je na svom Tumblr blogu istorijski ugovor koji su 1989. potpisali sa grupom Nirvana.\nBasista Krist Novoselić, bubnjar Čad Čening, Džejson Evermen i Kurt Kobejn potpisali su ugovor na dvije godine, a zauzvrat su dobili 600 dolara, sa mogućom povišicom od 12.000, odnosno 24.000 hiljada u naredne dvije godine, u slučaju nastavka saradnje.\n„To je 600 dobro potrošenih dolara, a nije da smo ih tada imali“, stoji ispod fotografije.\nPrvo izdanje Nirvane je bio singl „Love Buzz/Big Cheese“ (1988, Sub Pop). Sljedeće godine bend je izdao prvi album „Bleach“ koji je bio najbolje prodavani album u istoriji „Sub Popa“ i vjerovatno glavni (i jedini) razlog zašto je i danas izdavačka kuća.\n„Bleach“ je od 1989. do danas prodat u preko 1,7 miliona kopija samo u SAD-u.\nUgovorom je predviđeno izdavanje još dva albuma, ali Nirvana je pod „Sub Pop“ etiketom objavila samo debitantski, nakon čega su talenat benda prepoznali velikani izdavaštva iz kompanije „DGC/Geffen“, a album „Nevermind“ iz 1991. je prodat u više od 30 miliona primjeraka širom svijeta.\nStvari koje nijeste znali o Nirvani\nKobejnov dan rođenja proglašen za praznik\n25. 01. 2014. 0\nJedan od prvih nastupa Nirvane


Irak: Koliko košta talac ID? - 02.10.2015, Sputnik Srbija\nIračani vode teške pregovore sa militantima Islamske države kako bi spasili svoju otetu decu. 02.10.2015, Sputnik Srbija\n20:25 02.10.2015 (Osveženo: 16:19 05.10.2015)\n© Foto : Rita Katz TwitterDečak, pripadnik terorističke organizacije Islamska država\nKako za Sputnjik kaže Abu Karim, stanovnik provincije Anbar, „militanti Islamske države za otkup zarobljenika uglavnom traže između 20 i 30 hiljada dolara“. „Najvredniji“ taoci se nalaze na zapadu Iraka u zatvoru koji liči na podzemni grad. Otkup taoca iz ovog zatvora može da košta i do 120 hiljada dolara.\nOsnovni zahtev Islamske države je da samo žene mogu da dostave pare za otkup. Iračanin Rahim el Anbari kaže da ukoliko taj zahtev ne bude ispunjen, militanti onda najčešće presude taocu. El Anbari kaže da se to svakodnevno dešava u pojedinim iračkim gradovima.\nPo odlukama šerijatskog suda „Diban el Hisba“ hiljade Iračana su bačene u zatvor na osnovu nameštenih optužbi. Neki od njih leže u zatvoru već godinu dana.\nMeštani kažu da je spasavanje zarobljenih žena iz verske i etničke manjinske grupe Jazida najteži posao. Naime, „vlasnik“ žene koju on drži u seksualnom ropstvu za svako oslobađanje traži do 30 hiljada dolara.\nPripadnici Islamske države često dobijaju pare preko trećeg lica, nakon čega ubijaju „posrednike“ i ne oslobađaju taoce.\nIračani u provinciji Anbar često plaćaju teroristima i do 2.000 dolara kako bi dobili dozvolu da napuste teritorije koje je zauzela Islamska država. U mirnijim provincijama oni su prinuđeni da žive u šatorskim kampovima, rekao je za Sputnjik izbeglica Munir Said.\nSlična je situacija u severnim iračkim provincijama, gde je Islamska država „na vlasti“ više od godinu dana.


Sutra oglas za 500 profesijalnalaca u OSBiH\nTanjug 24. marta 2022. 12:43\nSARAJEVO – Ministarstvo odbrane BiH najavilo je za sutra, 25. marta, objavljivanje javnog oglasa za prijem 500 devojaka i mladića u profesionalnu vojnu službu u Oružanim snagama BiH za pripadnike sva tri konstitutivna naroda i iz reda ostalih.\nRok prijave je 30 dana od dana objavljivanja na službenoj web-stranici ovog resora.\nNavodi se da će na taj način kandidatima biti obezbeđen stalan i siguran posao, profesionalna karijera i mogućnost napredovanja u Oružanim snagama BiH.\nRadi se o formacijskim mestima u Oružanim snagama BiH koja se popunjavaju kandidatima iz reda sva tri naroda u BiH, kao i iz reda ostalih.\nMinistarstvo odbrane BiH, kako je saopšteno, na ovaj način pruža mogućnost i pogodnost mladićima i devojkama u BiH, koji ispunjavaju uslove i budu odabrani kroz objektivan i transparentan proces prijema, da imaju izazovan posao sa sigurnom platom, kao i mogućnost kontinuiranog profesionalnog razvoja i napredovanja u karijeri u Oružanim snagama BiH.\nNa oglas se mogu prijaviti mladići i devojke koji imaju završenu srednju školu III i IV stepena, da nisu mlađi od 18 godina, niti stariji od 27 godina i da ispunjavaju uslove konkursa raspisanog za određeno formacijsko mesto.\n“Prijemom devojaka i mladića u Oružane snage BiH, Ministarstvo odbrane BiH osigurava ostanak mladih ljudi u našoj zemlji ublažavajući na taj način sve prisutniji trend odliva potrebnih kadrova iz svih struktura našeg društva. Na taj način doprinosimo jačanju odbrambenog sistema Bosne i Hercegovine i jačanje kapaciteta OS BiH”, navodi se, između ostalog, u saopštenju.


RTS :: "Bez borbe za mala mesta i sela nema budućnosti"\nPolitika "Bez borbe za mala mesta i sela nema budućnosti"\nsubota, 06. apr 2019, 11:50 -> 19:45\nU nastavku kampanje "Budućnost Srbije" predsednik Srbije Aleksandar Vučić obilazi Braničevski okrug. Posetu je započeo u Žabarima, gde je obišao izgradnju stambenog objekta za izbegla i raseljena lica iz BiH. Posetio je fabriku "Eko step pelet" u Petrovcu na Mlavi, a potom obišao Krepoljinu, kod Žagubice, gde je razgovao sa građanima.\nDržava će se boriti za opstanak malih mesta i sela u Srbiji i rađanje više dece, jer bez toga nema opstanka Srbije, poručio je predsednik Srbije Aleksandar Vučić u Žabarima.\nVučić je, tokom obilaskom izgradnje stambenog objekta za izbegla i raseljena lica iz BiH u Žabarima, rekao da će država uložiti 1,1 milion evra za izgradnju doma zdravlja u Žabarima i dao nalog da se odmah počne sa realizacijom tog projekta.\nNajavio je da će se u Žabarima raditi i novi centar za socijalni rad, kao i da će u Vlaškom Dolu biti zamenjene azbestne vodovodne cevi, kako bi deca mogla da piju čistu vodu i da će za to biti izdvojeno 260.000 evra.\n"Samo je jedan razlog što danas nisam dobre volje, a to je podatak da je ovde prošle godine bilo četiri puta više umrlih nego novorođene dece", istakao je Vučić.\nPrimetio je da u tom mestu gotovo da nema kuće u kojoj neko nije otišao u inostranstvo da radi i najavio da će država osmisliti poseban podsticajni program za građane koji su otišli u inostranstvo, kako bi se stvorili uslovi za njihov povratak u zemlju.\nTakođe je istakao da je država spremna da podrži svaku njihovu privatnu inicijativu i sa 50 odsto "besplatnog novca" pomogne da započnu posao.\nVučić je poručio da će država pokušati da dovede dva ili tri manja investitora u Žabare, pošto veliki investitori traže da na birou ima najmanje 1.000 ljudi, dok u Žabarima na birou ima svega 270 nezaposlenih.\nPosle obilaska Žabara, Vučić je obišao najveću investiciju u tom kraju, fabriku "Eko step pelet" u Petrovcu na Mlavi, koja se bavi proizvodnjom peleta po najsavremenijoj tehnologiji i svetskim standardima. U fabrici je zaposleno 40 radnika, koji godišnje, u tri smene, proizvede do 35.000 peleta za domaće i strano tržište.\nDirektorka Svetlana Božinović rekla je da je fabrika kupljena iz stečaja 2017. godine i da je do sada u nju uloženo skoro šest miliona evra.\nPredsednik Aleksandar Vučić tokom posete Petrovcu na Mlavi razgovarao je sa građanima kojima je poručio da će država ulagati u Petrovac, Braničevo i istok Srbije, i da će obezbediti posebne podsticaje kako bi investitori, domaći ili strani, mogli da otvaraju fabrike i zaposle ljude.\nVučić je rekao da je njegov najjači utisak koji je stekao obilazeći taj okrug i Petrovac to da je narod ljut.\n"Nadaju se fabrici i zato smo danas i doneli odlulku da dovedemo investitora, da na mestu kasarne, napravi fabriku i zaposli 300 ljudi. Jer, odoše nam ljudi u inostranstvo, a i ovi koji ostaju ovde ne žele da imaju mnogo dece", objasnio je predsednik.\nPodvukao je da će država da osmisli posebne posdsticaje za istok, kao što je za jug Srbije, da investitori, strani i domaći mogu da otvaraju fabrike.\nPosle Petrovca na Mlavi, predsednik Srbije uputio se u Krepoljinu, kod Žagubice, gde je razgovarao sa građanima.\nPredsednik Srbije Aleksandar Vučić najavio je da će država mnogo više novca ulagati u taj deo Srbije, kao i da neće zatvoriti rudnik mrkog uglja Jasenovac.\nVučić je kazao da 250 porodica živi od tog rudnika i da, uprkos preporukama Svetske banke da se zatvori, država to neće uraditi pre nego što pronađe investitore koji će zaposliti 300 do 400 ljudi.\nVučić je rekao da je to samo početak i da je potrebno uložiti još mnogo više novca, vodovodno snabdevanje i prečišćavanje otpadnih voda i sekundarnu kanalizaciju za šta je optrebno oko dva miliona evra.\nVučić je pozvao građane Krepoljina da dođu 19. aprila u Beograd, na skup u okviru kampanje "Budućnost Srbije", da pokažu, kako je rekao, šta je Srbija marljivih, vrednih i poštenih ljudi.\n"Pozivam vas sve, radne, vredne, poštene ljude, mlade i penzionere, sve koji to mogu, da 19. aprila dođete u Beograd. Mi Beograd nećemo da rušimo - već da prošetamo i da im pokažemo šta je Srbija marljivih, vrednih i poštenih ljudi", poručio je Vučić.\nVučić je zahvalio na veličanstvenom dočeku i dodao da "neki ne mogu toliko ljudi da okupe ni u Beogradu".\nPredsedni Srbije je u Kučevu obišao Dom zdravlja čija je rekonstrukcija u toku, a koštaće oko 130 miliona dinara.\n"Najvažnije za ljude u Kučevu je da pronađemo investitora", rekao je Vučić i izrazio očekivanje da će se naći konašno rešenje za ŠIK, Šumsko industrijski kombinat.\nPredsednika su ispred Doma zdarvlja dočekali brojni građani, a među njima i deca obučena u tradicionalnu vlašku i srpsku nošnju, kao i predstavnici lokalne samouprave i predsednik opštine Vladimir Stojanović.\nSa predsednikom su u Kučevu ministar zdravlja Zlatibor Lončar i Marko Blagojević, direktor Kancelarije za javna ulaganja, koja je obezbedila sredstva za obnovu Doma zdravlja.\nObilazeći sportsku halu na Srebrnom jezeru u opštini Veliko Gradište, čija je gradnja počela 2017. godine, Vučić je rekao da će sportisti imati halu na raspolaganju u najkraćem roku a za koju će biti izdvojeno 420.000 evra.\nU hali će, kako je rekao, biti dva odbojkaška terena, teren za rukomet, i strunjače za džudo, oprema za karate i mali fudbal.\nPredsednika su ispred hale dočekali sportisti košarkaškog kluba Požarevac.\nVučić je deci poželeo da razvijaju sportski duh, nauče da se takmiče, da žele uvek da pobeđuju, ali da umeju da pruže ruku, ako neko bude bolji od njih.\nU razgovoru sa građanima i rukovodstvom opštine Vučić je naveo da će za dve godine biti završena brza saobraćajnica od skretanja za Požarevac, na autoputu do Velikog Gradišta kako bi taj deo Srbije bio mnogo bolje povezan sa Beogradom i Novim Sadom a da će to omogućiti da više dece dolaziti na Srebrno jezero.\nNa kraju posete Braničevskom okrugu, predsednik Vučić i premijerka Ana Brnabić obratili su se građanima na centralnom skupu u Požarevcu.\nKampanja "Budućnost Srbija" počela je 7. februara, a kako je sam Vučić rekao, cilj je da građanima predstavi šta je sve do sada urađeno i koji su dalji planovi, ali i da čuje njihove sugestije i žalbe.\n(subota, 06. apr 2019, 16:32) - Петрија [neregistrovani]\nОнај ко стварно, а не само на речима и на папиру, успе да одбрани породицу, повећа број рођене деце и ко реафирмипе традиционалне српске вредности у друштву, имаће загарантовану и трајну подршку огромног броја нашег народа. Све то, наравно, уз очување Космета. Тиме би дефинитивно била запушена уста тзв. десничара јер би остали без кључних аргумената.\n(subota, 06. apr 2019, 16:10) - anonymousMile [neregistrovani]\nBuducnost Srbije se ugleda u zastupenosti mladih ali koliko ja vidim po ovim mitinzima ogromnu vecinu cine stari od 50 pa nagore\n(subota, 06. apr 2019, 16:07) - anonymousVojo [neregistrovani]\nOd ove uspesne politike prema poljuprivrede danas placamo 100 dinara krompir i uvosimo sve poljuprivredne proizvode pocev od pasulju pa do krompira.\n(subota, 06. apr 2019, 15:22) - anonymous [neregistrovani]\nSto se odlaska tice\nMislim da se dobrano zakasnilo. Nema tu poboljsanja,bar ja mislim.\n(subota, 06. apr 2019, 13:56) - Stefan mladi poljoprivrednik [neregistrovani]\nDati zemlju mladim poljoprivrednicina\nTreba dati zemlju mladim poljoprivrednicima kao sto je rekao ministar Krkobabic